AERIL, WAWA KINI BERGELAR JUTAWAN: "TIBA MASANYA KONGSI REZEKI"

"Sudah tentu saya rasa bersyukur, tak dinafikan memang kami sudah berjaya mencapai beberapa juta. Kami dah rasa, sudah dapat dan mampu apa sahaja yang kami nak selama ini. Tiba masanya berkongsi rezeki dengan orang lain pula," kata pelakon Wawa Zainal yang meluahkan rasa syukur apabila perniagaan kosmetik yang diusahakan selama tiga tahun membuahkan hasil dan kini bergelar jutawan.

Berkongsi mengenai kejayaan mereka, Wawa yang kini sedang hamil anak ketiga itu mendedahkan banyak liku yang terpaksa ditanggung seperti ditipu individu berpangkat, selain menghambakan diri mempelajari selok belok bidang peniagaan selama tiga tahun.

"Perasaan puas bila kami berjaya lahirkan dua orang jutawan kosmetik dan empat orang lagi akan menyusul jadi jutawan dalam tahun ini. Masa mula-muka memang susah, lebih-lebih lagi kami tiada ilmu perniagaan. Latar belakang keluarga juga bukan orang bisnes. Saya ambil tiga tahun untuk establish. Saya juga pernah ditipu RM100,000 lesap sebab itu saya kurang percaya dengan individu berpangkat ni," jelasnya.

Tambah Aeril, mereka telah berjaya melahirkan dua 'leader' yang sudah meraih jualan sebanyak lebih RM2 juta dan RM1 juta: "Di bawah seliaan saya dan Wawa terdapat enam orang 'leader'. Di bawah leader ini pula akan terdapat banyak stokis.

Klik untuk gambar besar

"Alhamdulillah, setakat ini, dua orang 'leader' sudah meraih jualan sebanyak lebih RM2 juta dan RM1 juta. Kami meletakkan sasaran baki empat 'leader' yang lain juga akan berjaya meraih jualan sebegitu sebelum hujung tahun ini.

"Sebenarnya, kami mendapat banyak tawaran untuk memasarkan produk ini di pasar raya, farmasi, aplikasi membeli-belah atas talian dan sebagainya, tetapi kami ada sebab tersendiri menggunakan khidmat 'leader'. Kami mahu berkongsi rezeki dan kami tidak mahu kaya sendiri. Ini cara kami dapat memberi semula kepada peminat yang selama ini tidak berhenti menyokong," ujar Aeril pula.

Terdahulu pasangan ini ditemui di majlis perlancaran Wawa Unicorn Kit Wawa di Bukit Bintang semalam. Hebat betul pasangan ini, dalam masa tiga tahun sudah menjadi jutawan kosmetik. Tahniah kami ucapkan buat Wawa dan suaminya, pelakon Aeril Zafrel yang kini sudah bergelar jutawan dalam bidang perniagaan.

www.myartis.com / Sumber & foto: mStar, Astro Gempak, Instagram Wawa Zainal & Aeril Zafrel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


12 GAMBAR - PERKAHWINAN DATUK LEE CHONG WEI

Gambar perkahwinan Jaguh Badminton Negara, Datuk Lee Chong Wei dengan pasangannya Wong Mew Choo pada 9 dan 10 November (semalam). Majlis makan malam resepsi perkahwinan telah diadakan di Pusat Konvensyen Kuala Lumpur dan dihadiri oleh ramai jemputan termasuk rakan-rakan seperjuangan dalam arena badminton.

Jom tengok..!

Klik untuk imej besar...


MOHON MAAF ISU 'THE LION KING' - NEELOFA AKUI TERLALU TERUJA, MAHU SOKONG

Sebelum ini, pelakon dan usahawan Noor Neelofa telah dikecam atas tindakannya yang merakam sedutan filem 'The Lion King' di panggung wayang dan muatnaik di InstaStory miliknya sehingga menimbulkan rasa kurang senang netizen dan tidak kepuasan hati pelbagai pihak di atas tindakannya itu. Malah, ramai beranggapan tindakan ikon muslimah itu sebagai kurang wajar dan contoh yang negatif kepada orang ramai.

Tidak mahu memanjangkan keadaan, pelakon drama bersiri 'Red Velvet' ini sudah pun memadamkan sedutan filem terbabit. Menerusi Twitter semalam, Neelofa menjelaskan dia tiada niat untuk melanggar undang-undang berkaitan hak cipta kerana sebagai seorang selebriti dia sangat menghormati hak harta intelektual.

Menurutnya lagi, tindakannya itu adalah kerana dia teruja dan mahu berikan sokongan terhadap filem tersebut serta mahu lebih ramai rakyat Malaysia menonton filem itu. Dalam pada itu, Neelofa memberitahu dia akan bertanggungjawab sepenuhnya di atas kesilapannya itu dan berharap apa yang berlaku dapat dijadikan pengajaran kepada orang lain sama.

Klik untuk gambar besar

"Saya mengharapkan lebih ramai rakyat Malaysia menontonnya. Apatah lagi cerita terbabit sesuai menjadi tontonan seisi keluarga. Saya mengharapkan umum belajar daripada kesilapan dilakukan ini supaya mereka turut berhati-hati pada masa hadapan dengan tidak mengulangi apa saya lakukan," antara petikan kata-kata Neelofa atau nama penuhnya Noor Neelofa Mohd Noor, 30.

Diruangan komen kenyataannya itu, netizen berharap selepas ini Neelofa tidak lagi melakukan perkara tersebut. Bagaimanapun, segelintir netizen meminta agar pengacara program 'MeleTOP' itu dikenakan tindakan seperti individu lain sebelum ini yang pernah dikenakan tindakan undang-undang di atas kesalahan sama.

Isu dibangkitkan warganet itu menjadi besar apabila pihak pempamer iaitu Golden Screen Cinemas (GSC) dan TGV Cinemas, turut memuat naik kenyataan dan bertanyakan ia membabitkan tayangan di pawagam mana serta menganggap tindakan itu melanggar undang-undang dan dipandang serius. Pihak pempamer juga turut membuat laporan mengenai isu ditimbulkan kepada penerbit filem Lion King iaitu Disney.

www.myartis.com / Sumber & foto: Rotikaya, Astro Gempak, Harian Metro & Instagram / Twitter Neelofa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKUI KAHWIN DUA TAHUN LALU, BAKAL JADI BAPA - TAJUL TIADA NIAT TIPU

"Ya, memang betul saya sudah berkahwin dengan Nurul Shamieza Eddie pada 10 Disember 2017. Salah satu sebab saya tidak berkongsi kerana ketika itu saya tengah bina nama, jadi takut hilang peminat. Selain itu, saya juga tidak mahu privasi keluarga saya diganggu dan tak nak netizen campur adukkan kehidupan peribadi dengan kerjaya seni saya.

"Tapi saya tiada niat untuk sorok atau menipu mana-mana pihak. Kalau ikutkan, seluruh keluarga saya, isteri serta pihak pengurusan dan rakan terdekat mengetahui perkara ini," demikianlah jelas penyanyi Tajul Ariff, 21, yang akhirnya menjawab persoalan mengenai status perkahwinannya.

Adik kepada penyanyi Achik Spin itu tampil membuat pengakuan dia sudah berkahwin dengan isterinya, Nurul Shamieza Eddie, 23, pada 10 Disember 2017. Menurut Tajul atau nama penuhnya Tajul Ariff Noor Md Shari, antara sebab utama dia merahsiakan perkara itu kerana bimbang akan kehilangan peminat ketika sedang membina nama dalm industri seni selain enggan mencampurkan urusan peribadi dengan kerjayanya.

Klik untuk gambar besar

Sebelum ini, teka-teki mengenai status Tajul sudah berkahwin atau belum masih menjadi tanda tanya apabila penyanyi lagu 'Sedalam-Dalam Rindu' itu tetap dengan pendiriannya memilih untuk mengunci mulut. Pada Isnin lalu, seorang netizen menghantar sekeping foto dan meminta penjelasan mengenai wanita yang didakwa isteri kepada Tajul kini sedang hamil. Dalam pada itu, Tajul turut mengakui isterinya kini sedang hamil lapan bulab dan dijangka melahirkan cahaya mata pertama mereka pada hujung November depan.

"Memang betul isteri saya sedang mengandung dan kandungannya kini sudah memasuki lapan bulan. Dia dijangka akan melahirkan bayi sulung kami pada hujung November depan. Saya berharap semua peminat dapat mendoakanyang baik-baik untuk saya, isteri dan bayi kami yang bakal lahir. Saya mohon maaf kepada peminat, sejujurnya saya tiada niat untuk menipu anda semua," ujarnya.

Pada Jun tahun lalu, kecoh di laman sosial apabila Tajul dikatakab mengaku secara terbuka bahawa dia sudah mendirikan rumah tangga dengan seorang wanita bernama Nurul Shamieza Eddie. Bagaimanapun, Tajul menafikan perkara tersebut dan berharap peminat tidak salah faham dengan kenyataan yang dikeluarkan tanpa sengaja.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAMPIL BERHIJAB SEBAIK PULANG DARI TUNAI HAJI - NELYDIA SENROSE DIPUJI

Pelakon Nelydia Senrose dan suaminya, Mohd Hafez Halimi difahamkan sudah pun selamat pulang ke tanah air selepas selamat menjalani ibadah haji baru-baru ini. Terkini, tular perkongsian seorang netizen di aplikasi TikTok mengenai imej berhijab Nelydia selepas pulang daripada mengerjakan ibadah haji.

Menerusi video yang dikongsikan, Nelydia dilihat anggun memakai sepasang jubah serta tudung bawal berwarna hijau lembut dalam satu majlis kesyukuran sempena selamat tiba dari Mekah.

Netizen turut memuji wajah pelakon itu yang semakin berseri selepas menunaikan rukun Islam yang ke-5 itu. Rata-rata netizen memuji kecantikan pelakon itu serta gembira dengan imej sopan Nelydia yang sangat cantik dan lebih ayu.

Dalam pada itu, ramai mendoakan agar adik kepada pelakon Uqasha Senrose ini akan terus kekal istiqamah untuk menutup aurat dengan sempurna.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEORANG ANAK KEMBAR DAPAT DISELAMATKAN... SAYA REDHA....." - ISTERI ALIFF SYUKRI

Menerusi laman Instagram, isteri kepada usahawan kosmetik yang juga bergelar penyanyi, Datuk Seri Aliff Syukri Kamarzaman iaitu Datin Seri Nur Shahida Mohd Rashid telah menyatakan bahawa seorang lagi bayinya sihat dan berada dalam keadaan baik, namun salah seorang anak kembar dalam kandungan gagal diselamatkan apabila disahkan gugur oleh doktor.

"Alhamdulillah, seorang daripada anak kembar saya dapat diselamatkan dan sudah mempunyai degupan jantung. Saya redha dengan kehilangan seorang lagi kembar tapi dalam masa sama turut bersyukur kerana Allah masih beri peluang kepada kembar kedua untuk terus hidup dalam rahim saya," katanya.

Tambah Shahida yang sedang hamil lima minggu, dia menerima ujian keguguran ini kerana tahu masih ramai lagi wanita di luar sana yang belum merasai nikmat hamil.

Klik untuk gambar besar

"Apalah sangat ujian saya ini. Saya sudah ada ramai anak cuma teringin kembar sahaja. Allah sudah kabulkan dan sekarang Allah tarik balik. Dapat selamatkan seorang pun saya dan suami sudah sangat-sangat bersyukur," ujarnya lagi.

Terdahulu, Shahida dimasukkan ke hospital pada hari Selasa lalu selepas mengalami pendarahan yang melampau dan mengakibatkan keguguran seorang daripada anak kembar dalam kandungannya.

www.myartis.com / Sumber & foto: Kosmo, Instagram Nur Shahida & Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BOB LOKMAN PILIH PAS...

Pelakon dan pencipta lagu popular Bob Lokman mengisytiharkan dirinya sebagai Ahli PAS di hadapan 30,000 Pemuda PAS di Kota Sarang Semut, Kedah baru-baru ini. Bob telah menyerahkan borang keahliannya kepada DS Ustaz Azizan Razak, Menteri Besar Kedah Darul Aman.Majlis tersebut telah dihadiri lebih 30,000 pemuda dari seluruh negeri. Dianggarkan Kontinjen Negeri Kedah menghantar lebih dari 7,000 ahli, termasuk negeri Terengganu dan Selangor yang turut  menghantar ramai kontijen ke Himpunan itu.Klik untuk imej besar...(\__/)(='.'=)(")_(")www.myartis.com 2011


AKSI MENANGIS TULAR - ANAK NADIYA NISAA TERKESIMA JUMPA SUMAREH

Video anak kepada pelakon Nadiya Nisaa iaitu Omar Saiful Razman, 8, yang bersorak dan menangis gembira selepas Mohamadou Sumareh menjaringkan gol kemenangan skuad Harimau Malaya ketika menewaskan Indonesia 3-2 pada aksi sulung Kumpulan G, Kelayakan Piala Dunia 2022/Piala Asia 2023, Khamis lalu telah viral di laman-laman sosial.

Rentetan itu, kejutan yang diatur semalam telah menemukan Omar dengan Sumareh dan turut disertai oleh kapten Harimau Malaya, Farizal Marlias, Shahrul Saad dan Syafiq Ahmad. Selain menerima tiket menyaksikan perlawanan menentang UAE di Stadium Nasional, Bukit Jalil, Selasa ini daripada Persatuan Bolasepak Malaysia (FAM), Omar turut mendapat sehelai jersi Harimau Malaya pemberian khas daripada Sumareh yang turut ditandatangani oleh beliau.

Detik-detik kegembiraan yang dikongsikan di laman Instagram Harimau Malaya itu menyaksikan peminat cilik ini terkesima apabila dipertemukan dengan idolanya. Selain dapat bersalaman, Sumareh mengakui teruja dapat berjumpa dengan Omar dan menyampaikan beberapa keping tiket bagi menyaksikan perlawanan antara Harimau Malaya menentang Emiriah Arab Bersatu (UAE) pada Selasa ini.

Klik untuk gambar besar

"Awak ok? Saya lihat video awak. Saya sangat gembira. Terima kasih banyak-banyak. Saya peminat awak juga, peminat-peminat saya pun minat awak juga," kata Sumareh. - Jawab Omar pula: "Semoga berjaya menentang UAE nanti."

Bukan hanya Sumareh, Omar juga berpeluang bertemu dan berbual bersama penjaga gol kebangsaan, Mohd Farizal Marlias. Pada Khamis lalu, Nadiya Nisaa berkongsi video debaran yang dilalui anaknya itu yang menagih kemenangan Malaysia menentang Indonesia. Bukan itu sahaja, Nadiya turut memuatnaik video pada Jumaat menunjukkan keterujaan Omar membaca berita kemenangan Malaysia dari sebuah akhbar.

www.myartis.com / Sumber & foto: Astro Gempak & Instagram Harimau Malaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AINUL MARDHIAH DISERANG SAWAN PANAS BERULANG KALI 'DITIDURKAN' - BAPA MOHON DOA

"Hari ini (semalam) Ainul di ventilate lagi dan ditidurkan bertujuan untuk kawal sawan dan rehatkan otaknya. Ainul nampak penat sangat lepas diserang sawan panas banyak kali. Hari ini (semalam), biarlah dia berehat.

"Saya doa semoga Allah bukakan jalan dan bimbing para doktor cari punca masalahnya. Doktor semua sedang berusaha keras mencari jalan rawatan yang terbaik, saya saksikannya. Kakak kakak misi pun semua jaga Ainul dengan baik.

"Kita usaha, kita doa dan akhir sekali, kita kena sedar bahawa Allah jua pemilik segala kesembuhan dan kesihatan. Dia kalau nak bagi, tidak ada satu tangan pun boleh halang. Begitu juga jika dia nak tarik nikmat nikmat yang ada dalam hidup kita hari ini.

"Saya reda dan saya dah halalkan anak saya, namun saya tidak akan berputus asa dan tak akan berhenti berdoa. Apa yang bakal berlaku, saya percaya itulah yang terbaik dariNya," demikianlah tulis bapa kepada adik Ainul Mardhiah, Ahmad Safiuddin Ahmad Razak menerusi laman Facebook miliknya.

Klik untuk gambar besar

Rakyat Malaysia tumpang berduka apabila si cilik ini dilaporkan berada dalam keadaan kritikal pada 1 Ogos lalu. Genap 10 hari, Ahmad Safiuddin sekali lagi memaklumkan khabar duka kepada orang ramai berkenaan keadaan terkini anak perempuannya itu yang terpaksa 'ditidurkan'.

Dalam nukilan penuh emosi itu, Ahmad Safiuddin berkata dia reda atas segala ketentuan buat anaknya, namun tidak mahu berputus asa selagi hayat dikandung badan.

1 Ogos lalu, adik Ainul tiba-tiba berada dalam keadaan kritikal dan dirawat di Unit Jagaan Rapi Kanak-Kanak (PICU). Menurut ibunya, Nurul Erwani Zaidi, adik Ainul disahkan terkena jangkitan kuman yang sudah merebak ke seluruh anggota badan.

Terdahulu, adik Ainul pernah mendapat perhatian negara kerana menghidap ketumbuhan di dalam mulut dan selamat menjalani pembedahan di London, United Kingdom yang dijalankan sendiri oleh Dr Amalina Che Bakri.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - KEKASIH ANAK DATUK K?

Gambar gadis bernama Sophia Yasmin Khan yang dikatakan kekasih kepada anak Dato K. Nampaknya mereka berdua sama padan bagai pinang di belah dua.

Jika benar, moga hubungan mereka itu bakal berpanjangan hingga ke jinjang pelamin hendaknya. Amin.

Klik untuk imej besar...


SEBELUM PERGI MENGHADAP ILAHI - SALAMIAH HASSAN SEMPAT TERIMA UCAPAN TERAKHIR GERRY HUGHES

Penyanyi veteran, Salamiah Hassan sempat menerima ucapan terakhir arwah suaminya, Gerald Hughes atau Gerry, 68, melalui panggilan telefon sebelum menghembuskan nafas terakhir beberapa jam kemudian.

"Saya cintakan awak, jumpa tak lama lagi," itu ungkapan terakhir arwah suami Salamiah.

Allahyarham Gerry meninggal dunia akibat kanser kolon di Burnie, Tasmania, Australia, pada 4 November lalu, ketika Salamiah berada di Malaysia untuk menjayakan persembahan pada sebuah acara. Salamiah kemudiannya bergegas pulang ke Burnie sejurus mendapat berita pemergian Gerry.

Anak Salamiah, penyanyi Atilia Haron yang ketika ini menemani ibunya di Burnie berkata, ibunya sering teringatkan Allahyarham berikutan tidak berada di sisinya ketika menghembuskan nafas terakhir.

"Biarpun mama dan arwah hanya sempat dua bulan mendirikan rumah tangga, namun mereka adalah 'loving couple' (pasangan penyayang). Sudah tentu mama sangat sedih. Apatah lagi, malam sebelum pemergiannya, mereka berbual seperti biasa.

Klik untuk gambar besar

"Arwah sempat mengungkap kata 'saya cintakan awak, jumpa tak lama lagi.' Namun, siapa sangka, itulah ayat terakhir arwah sebelum pergi buat selama-lamanya. Namun, mama reda jodohnya ditakdirkan hanya dua bulan. Sekarang, mama tidak menangis lagi, malah semakin tenang. Alhamdulillah," katanya.

Nyata, pemergian mengejut Gerry yang berasal dari Liverpool, United Kingdom (UK) itu membenam kesedihan mendalam buat Salamiah yang cukup popular dengan lagu 'Gelombang' dan 'Menghitung Hari' itu. Apatah lagi, mereka baru dua bulan mengecap nikmat alam rumah tangga.

Sementara itu, Atilia atau nama penuhnya Raja Putri Atilia Raja Haron, memberitahu, ibunya sempat melihat arwah suami buat kali terakhir sebelum disemadikan.

"Mama pulang sejurus mendapat berita pemergian arwah. Ahli keluarga menunggu ketibaan mama sebelum mengebumikan arwah tempoh hari. Paling bersyukur, jenazah arwah dapat disempurnakan sebagai saudara Islam. Alhamdulillah," jelasnya.

Atilia yang tiba di Burnie, Sabtu lalu bagi menemani ibunya selama seminggu itu bersyukur melihat ibunya kuat berdepan ujian pemergian insan dicintai.

"Saya gembira dapat menemani mama, biarpun tidak lama. Mama adalah sahabat baik saya, mana mungkin saya membiarkannya mengharungi saat sukar. Saya akan pulang ke Malaysia, Ahad ini. Bagaimanapun, saya pulang seorang.

"Mama belum buat keputusan, sama ada menetap di Burnie atau pulang ke Malaysia. Mama masih buat pertimbangan. Mama suka dan tenang tinggal di kediaman peninggalan arwah, tetapi tengoklah keadaan pada masa akan datang.

"Mama menziarahi pusara arwah, setiap hari. Mama tidak putus-putus berdoa untuk arwah. Mungkin mama mahu menghabiskan banyak masa untuk berada di sisi arwah, sebelum membuat keputusan," tuturnya.

Selepas 35 tahun hidup solo, Salamiah menikahi Hughes pada majlis ringkas di Burnie pada 1 September lalu. Berkenalan dengan arwah yang juga duda dan memiliki tiga cahaya mata sejak 15 tahun lalu.

Hubungan mula rapat sejak Perintah Kawalan Pergerakan (PKP) apabila mereka kerap berhubung dalam talian, sebelum Allahyarham melamar Salamiah, Julai lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PELAWAK SENIOR DITAHAN TERBABIT PERGADUHAN, POSITIF GANJA

Di sebuah hotel di Kuala Lumpur, pelawak senior yang terkenal tanah air itu telah ditahan polis selepas terbabit dalam pengaduhan di tempat tersebut. Pelawak berusia 40-an bersama dua orang rakannya itu diarah menjalani air kencing selepas penemuan paket berisi dadah daripada seorang suspek yang juga kenalan pelawak.

Sumber polis sebelum ini menerima laporan berkaitan pergaduhan di hotel tersebut sebelum menahan pelawak itu bersama seorang seorang lelaki dan seorang wanita berusia sekitar 30-an di lobi hotel itu. Pelawak terbabit diberkas sekitar jam 6 petang kelmarin di sebuah hotel di Taman Maluri, Cheras.

Hasil ujian air kencing mendapati pelawak itu positif dadah jenis ganja manakala dua lagi suspek positif dadah amphetamine. Siasatan mendapati pelawak terbabit mempunyai empat rekod jenayah membabitkan dadah selain dikehendaki polis berhubung kes di Hulu Klang, Selangor.

Ketua Polis Daerah Cheras, Asisten Komisioner Mohamed Mokhsein Mohamed Zon berkata, suspek diberkas selepas pihak polis menerima aduan berhubung satu pergaduhan di hotel berkenaan pada pukul 5.45 petang.

"Hasil ujian air kencing mendapati pelawak itu positif dadah jenis ganja manakala dua lagi suspek positif dadah amphetamine. Siasatan lanjut juga mendapati pelawak terbabit mempunyai empat rekod jenayah membabitkan dadah selain dikehendaki polis berhubung kes di Hulu Klang, Selangor," katanya.

Menurutnya lagi, pelawak itu direman selama sehari sebelum dibebaskan semalam: "Dua suspek lagi direman selama tiga hari sehingga esok bagi membantu siasatan," ujarnya. Media tempatan sebelum ini melaporkan, pelawak itu pernah ditahan polis atas kesalahan positif dadah di sebuah pusat hiburan di Subang Jaya pada Julai 2015.

www.myartis.com / Sumber: mStar & Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZWAN ALI: "WALAUPUN BERTONGKAT NAK TUNGGU MASUK KUBUR PUN... AKU AKAN HAMUN KAU"

"Umur bukan penghalang, Diva mengeluarkan kata-kata bisa hanya untuk mereka yang selayaknya! Walaupun aku bertongkat nak tunggu masuk kubur pun... aku akan hamun kau!" tutur selebriti Azwan Ali.

Azwan berkata usia yang semakin meningkat bukan alasan untuk dia berubah daripada terus mengeluarkan kata-kata kesat kepada individu tertentu. Ujar Azwan, 54, yang lebih dikenali sebagai Diva AA, dia hanya bersikap demikian atas beberapa sebab sahaja.

Dalam pada itu, Azwan yang kini tampil dengan minyak angin 'Diva See My Level' itu bersyukur cubaan untuk tampil dengan produk ini berjaya mendapat tempat dalam kalangan pengguna.

Klik untuk gambar besar

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALYA IMAN AKUI BERCINTA DENGAN DUDA DUA ANAK, RIDHWAN ROSLI

"Ya betul dia adalah teman lelaki saya. Nama dia Ridhwan Rosli. Dia sudah mempunyai dua orang cahaya mata iaitu seorang anak perempuan berusia lima tahun dan seorang anak lelaki, tiga tahun hasil daripada perkahwinan sebelum ini," demikian jelas pelakon baharu Alya Iman, 19, yang tampil mengesahkan foto bersama seorang lelaki yang tersebar di laman sosial itu adalah teman lelakinya, Ridhwan Rosli.

Ketika dihubungi Gempak, Alya menyatakan Ridhwan sudah mempunyai dua orang cahaya mata hasil dari perkahwinan sebelum ini. Sementara itu, pelakon drama 'Senafas Rindu' itu mengambil pendekatan untuk tidak terlampau mendedahkan mengenai kisah percintaan mereka. Malah, kata pemilik nama Nur Alya Iman Azmil dia tidak akan sembunyi sekiranya mempunyai perancangan untuk berkahwin.

"Kalau ada rezeki dan kalau ada yang nak dikongsikan saya akan kongsikan. Sekarang ini terlalu awal untuk kata apa-apa. Saya akan cuba untuk keep it personal  tentang hubungan saya dengan Ridhwan," katanya lagi.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAGAL PROMOSI SECARA EKSKLUSIF - PEMILIK SAMAN FAZURA, TUNTUT SEMULA RM156K

Penyanyi dan pelakon, Nur Fazura baru-baru ini didakwa oleh pemilik syarikat Maydan Trading yang memasarkan produk Q-Tab iaitu telah melangar kontrak perjanjian untuk menjadi duta produk mereka selama enam bulan dengan tidak memberikan apa yang telah dipersetujui.

Perjanjian itu didakwa untuk Fazura memasarkan produk untuk balasan bayaran sebanyak RM212,000 serta dibayar dalam tempoh enam bulan.

Berdasarkan pernyataan tuntutan saman, antara perkhidmatan yang dibuat oleh Fazura adalah memasarkan produk secara besar melalui media sosial, lebih khususnya melalui saluran Instagram miliknya membabitkan 12 catatan (postings).

"Saya membuat bayaran awal RM100,000. Selepas itu Maydan membuat sidang akhbar pada penghujung Ogos 2017 untuk mempromosi rangkaian produk kami termasuk Q Tab. Ketika itu saya juga ada membuat pembayaran RM56,000 bagi sesi fotografi dan video.

"Melalui Mardina saya difahamkan jualan produk kami bagus, bagaimanapun jualan jatuh pada penghujung September 2017. Saya dimaklumkan Fazura ada melancarkan produk kecantikannya sendiri Tru-Dolly pada awal Oktober 2017," katanya.

Pemilik syarikat produk kecantikan dan kesihatan itu, Narhamdan Abdul Malek juga berkata beliau hanya mahu menuntut semula bayaran RM156,000 yang telah dibuat kepada pihak pengurusan Fazura untuk perjanjian ini.

Klik untuk gambar besar

"Saya sudah membayar 75 peratus nilai tugas duta ini bagaimanapun apa yang dibuat oleh Fazura sejak Oktober 2017, tidak sepadan dengan apa yang sudah dijanjikan.

"Dia (Fazura) hanya membuat satu sidang media dan sesi fotografi serta video. Dia ada memuatnaik tiga kali di laman Instagramnya," ujarnya.

Narhamdan memfailkan saman terhadap pemilik nama penuh Nur Fazura Sharifuddin, 36, dan Universal Music Sdn. Bhd. bagi menuntut wang RM156,000 jumlah bayaran yang sudah dibayar untuk menjadi duta produk, Q Tab untuk kesihatan rambut, kulit dan kuku.

Maydan Trading selaku plaintif kes itu memfailkan saman kepada Fazura selaku defendan pertama dan Universal Music selaku defendan kedua pada 16 Disember 2017.

Prosiding perbicaraan hari pertama kes ini telah dijalankan dihadapan Hakim Datuk Mohd. Firuz Jaffril di Mahkamah Tinggi Kuala Lumpur semalam.

Dalam prosiding itu, Maydan Trading diwakili peguam Dzaki Ezwan Baharin dan Surita Sunkey manakala Fazura dan Universal Music diwakili peguam Fakhrul Azman Abu Hassan, Wilson Lim dan Joel Prashant.

Menurut Narhamdan, 54, bayaran yang diberikan tidak setimpal dengan 75 peratus tugas yang dijanjikan oleh aktres itu dalam rangka promosi Q Tab semenjak Oktober 2017.

Dalam prosiding itu, Fazura bersama peguam, Fakhrul Azman Abu Hassan, manakala Narhamdan pula bersama dua peguam, Surita Sunkey dan Dzaki Ezwan Baharin.

Pada awal Ogos 2017, Narhamdan menandatangani Helaian Terma (Term Sheet) dan membuat bayaran awal sebanyak RM100,000 pada perjumpaan yang diadakan di The Curve, yang dihadiri oleh Fazura, Iman Tang, dua anak perempuannya, Marliya Narhamdan dan Mardina Narhamdan.

Perjanjian itu didakwa untuk Fazura memasarkan dan/atau mengendors produk untuk balasan bayaran sebanyak RM212,000 serta dibayar dalam tempoh enam bulan.

Selepas itu, sidang media telah diadakan pada akhir Ogos 2017 untuk mempromosikan rangkaian produk Maydan Trading, termasuklah Q Tab menerusi sokongan Fazura. RM56,000 turut dibayar untuk sesi penggembaran video dan fotografi.

Berdasarkan pernyataan tuntutan, antara perkhidmatan yang dibuat oleh Fazura adalah memasarkan produk secara besar melalui platform media sosial, lebih khususnya melalui saluran Instagram milik Fazura yang membabitkan 12 postings.

Selain itu, Fazura perlu membuat lima penampilan awam, penampilan tunggal pada sidang akhbar serta sesi pengambilan gambar dan video bagi kegunaan plaintif dalam pemasaran produk.

Dalam pada itu, plaintif mendakwa Fazura pada akhir September 2017 telah melancarkan dan memasarkan produk kecantikan dan kesihatan iaitu Trudolly TruBeauty.

Akibat daripada itu, pelanggaran berlaku dalam pemasaran kedua-dua produk itu menyebabkan plaintif mendakwa mengalami kerugian.

Dakwa plaintif, rundingan dengan wakil Fazura, Iman Tang secara lisan memberitahu perlantikan defendan pertama untuk memasarkan produk itu melalui Instagram adalah berstatus eksklusif dan mengecualikan produk lain yang belum diendors oleh Fazura.

Sementara itu, Fazura dalam pernyataan pembelaannya menafikan bahawa dirinya ada memasuki sebarang perjanjian dengan plaintif.

Fazura juga memberitahu mahkamah bahawa Iman Tang bukan ejen atau wakilnya, sebaliknya hanya pengurus dan sebarang keputusan berkaitan dengan kerjaya seni hanya ditentukan oleh dirinya sendiri. Prosiding di hadapan Hakim Datuk Mohd Firuz Jaffril bersambung esok.

www.myartis.com / Sumber & foto: Harian Metro & Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PATAH KETIKA MAIN BOLA - BAHU TOMOK KINI BERANSUR PULIH

Pada 23 Oktober tahun lalu, Tomok atau sebenarnya Shah Indrawan Ismail telah mengalami patah dibahagian bahu kiri akibat terjatuh ketika bermain bola.

Terkini, Tomok menerusi laman Instagram memuatnaik gambar x-ray dan menjelaskan keadaan tulang bahu kirinya yang telah bersambung dan akan menjalani pembedahan pada bulan enam untuk mengeluarkan besi di dalam.

"Alhamdulilah.. tulang kat bahu dah bersambung.. bulan 6 buat operation keluarkan besi tu.. semoga di permudahkan untuk aku nanti," ujar Tomok di laman IGnya.

Kami doakan semoga Tomok cepat sembuh dan dipermudahkan semua urusan. Amin.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


JASMINE AMBIL KELAS ONLINE: "WALAUPUN SAYA CINA, TAPI TAK FASIH MANDARIN"

Pelbagai aktiviti boleh dilakukan oleh masyarakat bagi mengisi masa lapang ketika berada di rumah sepanjang tempoh Perintah Kawalan Pergerakan (PKP) yang berkuatkuasa di negara kita bermula 18 Mac lalu. Begitu juga dengan pelakon Jasmine Suraya yang memberitahu dia mengambil kelas bahasa Mandarin secara dalam talian.

"Tak bosan sangat sepanjang tempoh PKP ini kerana saya sedang mengikuti kelas belajar bahasa Mandarin secara online bersama seorang guru. Walaupun saya orang Cina, tapi saya tak fasih berbahasa Mandarin... memandangkan saya ada letak impian nak kembangkan bakat di luar negara jadi saya kena pandai cakap Mandarin.

"Tawaran yang datang nanti mungkin memerlukan saya bawa watak Cina, jadi mahu atau tidak saya kena fasih berbahasa Mandarin dan sebab itu saya perlu bersedia," jelas Jasmine atau nama penuhnya Jasmine Suraya Chin Xian Mei, 30.

Sementara itu, Jasmine berkata dia sentiasa menantikan peluang untuk mengembangkan karier lakonan di peringkat antarabangsa: "Peluang untuk memasuki pasaran antarabangsa lebih terbuka dan tiada halangan kerana sekarang ini ada banyak medium untuk kembangkan bakat seperti Netflix dan lain-lain.

Klik untuk gambar besar

"Sebelum kita melangkah ke fasa lebih jauh, kita perlu ada persediaan kerana persaingan di luar sangat banyak. Saya tak ada masalah untuk bertutur dalam bahasa Inggeris dan Melayu... jadi itu sebab saya perlu belajar bahasa Mandarin," ujarnya.

Dalam pada itu, Jasmine turut mendedahkan pada awalnya dia bukanlah seorang yang fasih berbahasa Melayu. Namun dia mengambil inisiatif sendiri bagi meningkatkan lagi penguasaan bahasa kebangsaan itu: "Sejak kecil saya dan keluarga lebih banyak bercakap bahasa Inggeris... sesekali sahaja bertutur dalam bahasa Mandarin dan Melayu, mungkin sebab itu saya kurang fasih dalam dua bahasa berkenaan.

"Sebelum saya memasuki industri hiburan Melayu, saya ambil kelas selama enam bulan di Aswara dan setiap hari tengok drama Melayu dan bercakap kuat-kuat dalam bahasa itu. Sekarang ini penguasaan bahasa Melayu saya lebih baik cuma adalah pelat-pelat sikit," katanya.

www.myartis.com / Sumber & foto: mStar & Instagram Jasmine Suraya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CALIPH BUSKERS FENDY & NADIRA DIKURNIA 'BABY GIRL'

Pasangan Istimewa Caliph Buskers Fendy dan Nadira telah dikurniakan cahaya mata pertama mereka lima hari yang lalu.

Bayi perempuan yang diberi nama Nur Azalia Zafirah itu dilaporkan disihat dan ibunya kini sedang berpantang di rumah.

Klik gambar untuk size besar

"Tahniah Fendy & Nadira dari Caliph Buskers di atas kelahiran anak perempuan mereka.. Moga baby dan ibu sihat," tulis Edry Abdul Halim di laman IGnya.

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TANGGAPAN TUMPANG DATUK K & SITI NURHALIZA - ASHRAF KESAL, NAFI GUNA 'KABEL'

Suami kepada pelakon Indonesia, Tya Ariffin iaitu Asyraf Khalid mengakui terkilan dan berang dengan pandangan orang luar yang menganggap kejayaan yang dikecapinya kini diperolehi dengan jalan pintas. Ini kerana segala usaha titik peluh bertahun-tahun dalam perniagaan jamu Mutyara Beauty bersama isteri dituduh hanya bergantung kepada pengaruh bapa, Datuk Seri Khalid Mohamad Jiwa atau Datuk K dan ibu tirinya, penyanyi Datuk Seri Siti Nurhaliza.

Anak kepada ahli perniagaan terkenal Datuk Seri Khalid Mohamad Jiwa (Datuk K) ini berasa tidak adil jika tanggapan itu berterusan: "Hati siapa yang tak terguris kalau asyik terima pandangan sama yang dilemparkan orang luar serta pemerhati dunia niaga. Kadang-kadang rasa macam loser, kerana mereka fikir saya kecapi semua ini dengan cara mudah selain tanggapan klise.

"Jujur saya tak boleh menafikan perasaan bengang, jelak dan marah itu pernah bersarang sampai naik geram. Biasalah yang orang nampak hanya keindahan, di sebalik semua itu... tak ada siapa yang tahu. Cuma tak adil jika mereka terus berandaian begitu dan begini. Tapi kalau terus larut dengan rasa negatif itu pun saya tak akan ke mana. Saya lawan segala rasa," katanya.

Asyraf berkongsi perkara itu sempena ulang tahun kedua perniagaan Jamu Mutyara diusahakan bersama isterinya pada 20 April. Selain Mutyara, Asyraf juga mengeluarkan beberapa produk makanan kesihatan lain. Dalam pada itu, Asyraf gembira kerana diberi ruang merasai kemanisan dalam dunia perniagaan. Tegasnya dia menceburi dunia perniagaan tanpa langsung menggunakan pengaruh ayahnya.

Klik untuk gambar besar

"Saya bertatih sendiri dari bawah. Ikutkan sejak usia tujuh tahun lagi saya sudah jual pen di sekolah dan macam macam lagi yang saya cuba. Saya serius mahu bergelar ahli perniagaan sejak usia 22 tahun hinggalah sekarang.

"Saya dan pasukan kerja kena kerja keras untuk dapatkan apa yang diraih ketika ini. Isteri saya juga antara insan penting yang berada dalam pasukan kerja itu. Setiap hari kami kena kerja keras. Ia tak datang bergolek begitu saja. Saya tak guna kabel pun, tak ada merayu bantuan ayah sekalipun untuk keluar modal.

"Saya sedar juga dalam dunia niaga ini bukan semua yang kita buat akan beroleh kejayaan. Ada juga perniagaan yang saya buat berakhir begitu saja. Namun itu bukan penamat segala galanya," ujar Asyraf yang mendirikan rumah tangga dengan Tya pada 1 November 2015 dan mereka dikurniakan dua cahaya mata, Arif Jiwa Asyraf, 3 dan Azzahra Jiwa Asyraf yang kini berusia satu tahun.

www.myartis.com / Sumber & foto: mStar, Instagram Ashraf Khalid, Tya Ariffin & Siti Nurhaliza

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KURANG SEBULAN DUE..... CONTRACTION" - WAWA MENARI BOLLYWOOD

"Sembilan bulan hamil, kurang lagi sebulan nak due. Nervous nya mak buyong. Kita hiburkan hati dulu. Walaupun tadi berkejar pergi klinik perut sakit sebab contraction. Duduk dulu baby please kat dalam tu. Banyak lagi kerja pending," tulis pelakon Wawa Zainal menerusi laman Instagram miliknya.

Bakal menimang cahaya mata ketiga dan kini sedang menanti detik untuk bersalin, Wawa sempat berkongsikan dimana dia mengalami kontraksi sehingga terpaksa dikejarkan ke klinik. Difahamkan, kurang lagi sebulan sahaja lagi isteri kepada pelakon Aeril Zafrel ini bakal melahirkan bayi ketiganya itu. Menerusi perkongsian tersebut, Wawa turut memuat naik videonya sedang menari dengan memakai sari.

Perkongsian tersebut mendapat perhatian para peminatnya yang mendoakan agar proses bersalin dan kelahiran dipermudahkan. Sebelum ini, Wawa dan Aeril sudah dikurniakan dua anak, Ahmad Fakhruddin Attar, 6, dan Hayla Maghfiratul Adzkiyaa, 4.

Klik untuk gambar besar

www.myartis.com / Sumber & foto: Media Hiburan, Instagram Wawa Zainal & Aeril Zafrel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU SEARCH DISAMAN AFJETS: "IKUTKAN HATI SANGAT, SEKARANG RASALAH" - YAZIT

Pemain dram Search, Yazit Ahmad, 55, mengambil keputusan untuk tidak mahu terlibat mahupun bertanggungjawab sekiranya penganjur konsert AFJets Sdn Bhd menyaman kumpulan rock tersohor itu.

Ini kerana menurut Yazit, dirinya sudah dipinggirkan sejak awal dan AFJets sendiri mengesahkan empat ahli lain Search sahaja yang akan disaman jika tuntutan itu diteruskan.

"Saman itu adalah keputusan pihak AFJets. Saya tidak campur sebab dari awal lagi saya sudah diketepikan. Jadi saya tidak tahu macam mana. Saya sudah telefon AFJets, mereka kata saya tidak ada masalah apa-apa. Masalahnya hanya pada empat ahli kumpulan yang lain sebab mereka yang tandatangan cek dan perjanjian persefahaman MOU.

"Membatalkan konsert itu sesuatu yang tidak profesional. Mereka ikutkan hati mereka sangat. Sekarang mereka rasalah. Kalau mereka cerita AFJet tidak profesional, ketuk kepala mereka sendiri tanya mereka sendiri profesional atau tidak. Belum konsert, duit sudah ambil," ujar Yazit berhubung perkara berkenaan.

Untuk makluman, Penganjur Konsert Search 35 Tahun, Afjets Sdn Bhd semalam telah menuntut saman ganti rugi sebanyak RM1.5 juta serta memberi tempoh selama 14 hari kepada kumpulan Search untuk memohon maaf secara terbuka berikutan kenyataan mereka sebelum ini yang mendakwa Afjets tidak bersikap profesional dan menampatkan perjanjian.

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

Sementara itu, Afjets dalam satu sidang media diadakan, telah menafikan segala tuduhan itu yang dianggap sebagai fitnah kepada pihaknya. Dalam masa yang sama, Afjetz turut mendakwa bahawa kumpulan rock itu juga melanggar perjanjian MOU selepas membatalkan konsert secara tidak sah.

Sumber: MMO

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"BIARLAH SAYA TIDUR DI BILIK ITU..." - TARMIMI SIREGAR SEDIH TAK DAPAT ZIARAH PUSARA ISTERI

Pelakon veteran, Datuk Ahmad Tarmimi Siregar yang kehilangan isteri, Allahyarhamah Datin Zulhaila Siregar Sulaiman akibat penyakit paru-paru obstruktif kronik (COPD), baru-baru ini berkata, ketika hayat isterinya, Aidilfitri diraikan sederhana terutama selepas arwah terlantar.

"Sejak arwah sakit, Hari Raya tidak semeriah dahulu. Selepas isteri pergi, raya makin suram. Selalunya selepas solat Aidilfitri, saya pulang ke rumah untuk menjaganya. Kami tidak pergi ke mana-mana pun. Anak-anak ada yang tinggal bersama kami. Jadi, kami beraya di rumah.

"Ketika ibu bapa masih hidup, kami pulang ke kampung. Sejak mereka tiada dan arwah tidak sihat, kami beraya di sini sahaja. Tahun ini memang sangat terasa. Lebih memilukan, tak dapat ziarah pusara arwah," jelasnya.

Berpuluh tahun hidup bersama, aktor berusia 70 tahun ini mengaku amat sukar melupakan wanita yang bertakhta dalam hatinya itu: "Selepas pemergian arwah, saya masih lagi tidur di bilik tempat dia terlantar. Sejujurnya, sehingga kini, masih terbayang-bayang wajah lesu arwah yang terbaring di katil. Telinga saya ini juga seakan-akan terngiang bunyi loceng tanda dia memanggil saya.

"Kawan-kawan saya ada juga nasihatkan supaya jangan tidur di bilik itu. Mereka bimbang jika terlalu asyik teringat, saya jatuh sakit. Buat masa ini, biarlah saya tidur di bilik itu sambil imbau nostalgia saat kami masih bersama," luahnya dalam nada sebak.

Klik untuk gambar besar

Ditanya apa yang dilakukan apabila rindu bertandang, pelakon filem 'Abang' ini memberitahu, hanya doa yang mampu dititip untuk kesejahteraan Allahyarhamah di alam baqa: "Apabila terlintas ingatan terhadap arwah, saya bertahlil. Sedekahkan apa yang patut untuk arwah.

"Ketika majlis tahlil tempoh hari, saya sedekahkan pakaian arwah kepada anak-anak dan saudara mara. Selain memanjangkan pahala Allahyarhamah, apabila tengok mereka pakai baju arwah, terubat juga rasa rindu," tutur pemenang kategori Pengarah Terbaik Anugerah Seri Angkasa 1992 ini.

Dalam perkembangan lain, drama lakonannya berjudul 'Korban Kasih' mendapat sambutan hangat dengan pelbagai reaksi penonton. Mengulas karakter Datuk Ismail lakonannya, Ahmad Tarmimi mengaku watak itu mengundang kebencian penonton.

"Ketika mula watak itu muncul, ramai tak suka. Saya terkena tempias apabila dikecam netizen. Mereka tak puas hati dengan sikap Datuk Ismail yang sanggup kehilangan anak akibat terlalu pentingkan diri sendiri," ujarnya.

Ahmad Tarmimi berkata, elemen kekeluargaan, kasih sayang dan air mata dalam drama itu menjadikan ia mudah diterima penonton: "Temanya cukup relevan dengan masyarakat kita. Alhamdulillah, drama ini menjadi trending. Bukan mudah untuk drama RTM mencapai tahap itu. Kalau stesen televisyen (TV) swasta itu perkara biasa," katanya.

www.myartis.com / Sumber & foto: Berita Harian & Instagram Datuk Ahmad Tarmimi Siregar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JAMALI SHADAT KINI SUDAH PUNYAI SELERA MAKAN

"Alhamdulillah, ada perubahan dan datuk sudah beransur ada selera makan. Berbanding sebelum ini, datuk langsung tak nak makan. Pada saya ia satu perkembangan yang positif hasil doa semua pihak buat datuk sejak tular berita dia sedang sakit," kata cucu pelawak 'stand up' komedi popular, Datuk Jamali Shadat, 78.

Cucu Jamali Shadat iaitu Isyraq Ariff Zalull Ariff, 31, mengakui gembira dengan perubahan datuknya yang kini sudah mempunyai selera makan berbanding sebelum ini, sejak semalam.

Sebelum ini, tular berita palsu mengatakan pelawak popular era 1980-an itu sudah meninggal dunia. Ia dinafikan oleh keluarga Jamali yang mengakui terkejut dengan penularan berita yang dikongsi netizen di media sosial, sejak tengah malam, semalam.

Berita ini sekali gus membuatkan keluarga Jamali dihujani panggilan telefon dan mesej daripada ahli keluarga, rakan-rakan dan media.

Isyraq Ariff berkata, panggilan dan mesej pelbagai pihak kepada mereka mula reda selepas berita penafian dikeluarkan oleh mereka: "Kami berasa agak lega dan tenang sekarang," tuturnya.

Terdahulu, Jamali yang cukup dikenali dengan watak Atan dilaporkan semakin uzur dan kurang selera makan. Sejak pemergian isteri, Allahyarham Lela Yacob akibat serangan angin ahmar pada Jun 2018, Jamali yang dilahirkan di Bukit Kapar, Klang, bagai hilang semangat.

Dia dikatakan banyak berdiam diri dan bergantung kepada anak, menantu dan cucu untuk menguruskan diri. Jamali yang mempunyai lapan anak dan 39 cucu itu menetap bersama Fauzi di Pulau Indah, Klang bersama menantu dan lima anak mereka.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LANA NORDIN & LISDAWATI BAKAL TUNAI UMRAH BERSAMA

"Gambar visa terbaru saya. Doakan semuanya berjalan dengan lancar... aminnn," kata Lana Nordin yang bakal mengerjakan umrah bersama rakan artis yang dianggapnya kakak iaitu Lisdawati Nazaruddin.

Malah melalui laman sosial Lana, mereka berdua dilihat sudah membuat visa bersama.

Harapan kita, moga Lana dan Lisda selamat menjalani ibadah umrah itu dengan lancar dan mendapat keberkatan Allah SWT. Amin.

Gambar untuk Visa Lana & Lisda

Komen peminat - klik untuk baca

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


UBAH GAYA BAJU, HORMAT USTAZ KAZIM ELIAS - NETIZEN PUJI ELLY MAZLEIN, DOA SEMOGA DIBERIKAN HIDAYAH

Semua sedia maklum mengenai keadaan Datuk Ustaz Kazim Elias dimana beliau terkena penyakit misteri yang dihidapinya sejak sekian lama. Baru-baru ini, pendakwah bebas itu hadir ke program MeleTOP bagi menjelaskan keadaan beliau selepas tular perkongsiannya terkena penyakit berkenaan.

Apa yang mengejutkan pengacara dan penonton program tersebut, Ustaz Kazim membuang makeup di muka serta menunjukan kesan penyakit yang dihidapi di kaki.

Turut menjadi perhatian ramai adalah penampilan pengacara, Elly Mazlein yang memakai busana berwarna merah dilihat menutup sekejap bahagian dadanya ketika menemubual Ustaz Kazim.

Video yang dikongsikan di TikTok itu mendapat pelbagai reaksi daripada netizen yang memuji Elly atau lebih mesra di sapa Kak Lina Pom Pom yang dilihat menghormati situasi serta tetamu yang hadir.

Dalam pada itu, rata-rata turut mendoakan agar pelakon dan pengacara itu diberikan hidayah untuk memakai pakaian yang lebih patuh syariah di masa hadapan.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DIA BUKAN MELAMAR, SEBALIKNYA CINCIN ITU...." - ZARA ZYA

Menerusi perkongsian terbaru di laman Instagram, pelakon Zara Zya telah memuatnaik gambar kekasihnya, pelakon Hafreez Adam, memberikannya sebentuk cincin dan ia menimbulkan tanda tanya di kalangan peminat.

Ramai teman selebriti dan peminat mengucapkan tahniah pada ruangan komen laman sosialnya, menguatkan lagi andaian aktres itu sudah dilamar pelakon terbabit.

Zara, 33, bagaimanapun menjelaskan, cincin daripada kekasihnya itu adalah hadiah sempena ulang tahun kelahirannya, baru-baru ini.

"Dia bukan melamar, sebaliknya cincin itu adalah hadiah hari jadi. Saya sendiri teruja dengan sambutan romantis sempena ulang tahun pada tahun ini.

Klik untuk gambar besar

"Saya tidak menjangkakan sesuatu yang luar biasa kerana hari jadi saya sudah lama berlalu. Terima kasih diucapkan kepada Hafreez yang merancang sesuatu yang indah buat saya.

"Semestinya wanita mengimpikan sesuatu yang romantik sebegini. Sekiranya ada berita baik untuk dikongsikan, pasti saya akan maklumkan kepada semua," katanya ketika dihubungi BH Online menerusi aplikasi WhatsApp.

Untuk makluman, Zara dan Hafreez mula akrab ketika sama-sama membintangi drama rantaian 'Mona Lisa'.

www.myartis.com / Sumber & foto: Berita Harian & Instagram Zara Zya & Hafreez Adam

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR TAK BERBAJU - AJAI TERUK DIKRITIK

"Pada saya isu tersebut tidak sepatutnya timbul kerana semua orang tahu saya cuma tidak memakai baju dan masih lagi berseluar bukannya gambar tersebut menunjukkan saya bogel," demikianlah kata Ajai atau nama sebenarnya Mohd Faizal Maas, 40, mengenai gambarnya yang tidak memakai baju di laman IGnya.

Menurut Ajai, dia tidak terkesan langsung dengan pandangan negatif sesetengah pihak yang tidak berpuas hati mengenai gambar tersebut.

Dalam pada itu, Ajai berkata yang dia tidak berhak untuk menghalang orang luar membuat penilaian terhadap tindakannya itu kerana masing-masing mempunyai pendapat sendiri.

Klik gambar untuk size besar

"Saya tidak kisah orang ingin mempertikaikan perkara itu kerana ia merupakan pendapat masing-masing dalam memberi pandangan tentang apa yang mereka rasa kerana mulut orang bukan kita boleh tutup.

"Perkara seperti ini tidak perlu menjadi persoalan kerana ia hanyalah perkongsian aktiviti saya kepada peminat," ujarnya dipetik sebagai berkata.

Tambah Ajai, dia memandang perkara tersebut dari sudut positif iaitu sebagai pembakar semangat untuk dia terus melakukan senaman dan menjalani kehidupan yang sihat.

Tujuan Ajai memuat naik gambar tersebut adalah untuk memotivasikan para pengikutnya di laman Instagram supaya mereka juga turut mengamalkan gaya hidup sihat sepertinya.

"Saya amat kesian kepada mereka yang berkata demikian mungkin individu terbabit juga harus melibatkan diri dalam senaman bina badan ini.

"Tujuan meletak gambar tersebut adalah untuk motivasi kepada orang ramai  terutamanya kepada orang ramai yang lingkungan umur seperti saya.

"Mereka harus menjaga kesihatan dan ia dapat memotivasi orang yang berperut buncit supaya melakukan senaman untuk menyihatkan badan," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


FORTEEN TERSINGKIR - ALIFF SYUKRI LUAH RASA HAIRAN

"Siapa patut tersingkir sebenarnya?? juri oohh jurii ??. Saya peliklah kenapalah kumpulan Forteen yang best ni yang terkeluar sedangkan ada yang lagi teruk dan sumbang mambang menyanyi tapi tetap masuk final?

"Saya malas nak nakk tulis lebih-lebih nanti ada yang terasa..??. @izzueislam @oneforteen," tulis usahawan kosmetik, Datuk Aliff Syukri yang tampil mempertikaikan penyingkiran kumpulan Forteen dan berpendapat ada penyanyi lain yang sepatutnya tersingkir.

Aliff Syukri turut meluahkan rasa hairan dengan mengatakan ada penyanyi lain yang lebih teruk dan menyanyi sumbang tetapi layak ke final.

Beliau yang merupakan penaja utama program Gegar Vaganza musim kelima (GV5) itu memuatnaik luahan serta gambar bersama dua anggota Forteen iaitu Izzue Islam dan Wan menerusi laman Instagramnya.

Semalam, diumumkan enam peserta yang mara ke final GV5 iaitu Amelina, Noryn Aziz, Maya Ruslee, Dia Fadilla, Zamani dan Billy Zulkarnain. Seperti yang diketahui kumpulan Forteen dan Hetty Sarlene tersingkir di pentas separuh akhir.

Bagaimanapun, menerusia ruangan komen rata-rata netizen mengatakan jika kesemua anggota Forteen boleh menyanyi dengan bagus mungkin mereka layak ke final.

Tidak kurang juga ada netizen menasihati Aliff agar tidak lagi mengeluarkan kenyataan mengundang bimbang akan dikecam.

www.myartis.com / Sumber & foto: Rotikaya & Instagram Aliff Syukri

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 GAMBAR - RAGAM KELUARGA BESAR NORA DANISH SAMBUT RAYA

Gambar menarik Nora Danish menyambut Hari Raya Aidilfitri bersama keluarga besarnya. Walaupun sudah bercerai dengan Rizal Ashram Ramli (Jejai), Nora masih mengekalkan hubungan dengan keluarga bekas suaminya itu.

Ini kerana kata Nora, kebiasaannya setiap malam raya dan hari raya pertama sudah menjadi kewajiban menyambut Aidilfitri di kediaman keluarga bekas mertua.

Bukan itu sahaja, anaknya Putra Rayqal itu merupakan cucu pertama dalam keluarga bekas suaminya. Justeru, diwajibkan setiap kali hari raya anaknya itu perlu ada bersama datuk dan neneknya untuk berkumpul dengan semua sepupu.

Jom tengok!

Foto: Nora Danish IG & Raja Noora IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AL-FATIHAH - IBU NITA HAMZAH KEMBALI KE RAHMATULLAH

"23.02.21 Assalamualaikum. Waris waris , saudara dan kawan kawan dengan dukacitanya dimaklumkan bahawa ibu saya NORAZIZAN RAMLY (Angah) telah kembali ke rahmatullah baru sebentar tadi jam 3.50 pagi," tulis penyanyi Nita Hamzah yang berkongsi khabar duka apabila memaklumkan ibunya, Norazizan Ramly telah pun menghembuskan nafasnya yang terakhir sekitar jam 3.50 pagi tadi.

Perkhabaran tersebut dikongsikan Nita menerusi satu hantaran yang dimuat naik di laman Instagram. Manakala di Instagram stories pula, Nita memberi tahu, sebagai anak, dia reda akan pemergian tersebut malah di juga berharap agar ibunya itu akan sentiasa tenang di alam sana.

"Innalillahiwainnailaihirojiun. Mummy kami reda. Tenanglah mummy di sana. Minta semua sedekahkan al-fatihah buat mummy Norazizan binti Ramly," katanya lagi.

Meninjau pada bahagian komen, rata-rata netizen dan rakan artis turut berduka cita selain turut mendoakan semoga ibu Nita ditempatkan dikalangan orang-orang beriman. Klik untuk gambar besar

www.myartis.com / Sumber & foto: Media Hiburan & Instagram Nita Hamzah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU KENA BAYAR RM30,000 -  ZUL ARIFFIN ANGGAP SUDAH SELESAI, LUPAKAN EPISOD HITAM

"Saya sudah bayar denda RM30,000. Kalau saya tidak bayar, saya akan berdepan dengan hukuman penjara sembilan bulan... Memang berat. Perkara sudah berlaku dan saya pun sudah terima hukuman. Jadi, untuk pendekkan cerita, perkara ini sudah pun selesai.

"Ia tiada kaitan dengan diri saya lagi," kata pelakon Zul Ariffin yang menganggap isu membayar denda RM30,000 atas kesalahan memuat naik video kandungan sumbang dalam media sosial seperti diputuskan Mahkamah Sesyen Sepang, baru-baru ini, sudah selesai dan tidak perlu dipanjangkan lagi.

Biarpun sebelum ini, Zul mendakwa ada banyak pihak terbabit dalam isu itu hingga dia tertanya-tanya mengapa dirinya sendirian menanggung kesan, namun, aktor sasa ini berlapang dada dengan ketentuan Tuhan.

Klik untuk gambar besar

Zul atau nama penuh, Zulkifli Ariffin, 36, turut menafikan kenyataan berbaur provokasi seperti yang tular baru-baru ini bertujuan melancarkan 'perang' terhadap pihak tertentu termasuk penerbit terkenal, Erma Fatima.

"Tidak ada kaitan atau niat untuk mencari gaduh dengan mana-mana pihak. Seperti yang saya katakan, semuanya sudah selesai. Saya sudah pun melakukan apa yang sepatutnya saya buat.

"Jadi, saya tidak pasti apa lagi yang tinggal. Jika drama itu ditayangkan dan orang memperkatakannya, baguslah. Tetapi untuk bahagian saya, saya sudah lakukan semuanya. Jadi, ia tidak lagi ada kena mengena dengan saya sekarang," tegas pelakon filem 'Sangkar' ini.

Ditanya apakah beliau sudi mempromosikan drama 'Perempuan Itu' yang mengheret dirinya ke kancah kontroversi, Zul belum dapat memberi kata putus.

"Saya tidak tahu. Saya sendiri tidak pasti sama ada drama itu akan ditayangkan atau tidak. Adakah pihak sana bersedia untuk membincangkan perkara ini. Beranikah mereka?

"Jika betul pihak sana berminat, perkara ini boleh dibawa berbincang. Itu pun bergantung bagaimana perbincangan itu dilakukan serta maklum balas yang akan mereka beri terhadap perkara ini," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELUM DI PASARAN - KULIT ALBUM FAIZAL TAHIR JADI PERHATIAN

Penyanyi yang popular dengan lagu 'Assalamualaikum' Faizal Tahir sebelum ini pernah dikecam dan kena 'banned' dengan stesen televisyen gara-gara dirinya itu membuka baju ketika melakukan persembahan.

Terkini, Faizal yang bakal melancarkan album terbaharu berjudul 'Anatomi' pada 4 November ini telah menarik perhatian ramai walaupun album tersebut belum pun berada di pasaran.

Apa yang menarik perhatian ialah kulit album yang menampakkan aksi Faizal membuka baju sehingga menampakkan sebahagian atas badannya membuatkan netizen semakin rancak berbual.

Ada yang suka dan ada yang berfikiran sebaliknya. Namun dalam banyak-banyak komen, lebih ramai yang memberi tanggapan negatif dari yang positif.

Oleh yang demikian, media cuba untuk mendapatkan komen dari syarikat rakaman 'Warner Music Malaysia' mengenai hal tersebut namun dimaklumkan, siaran akhbar akan diberikan tidak lama lagi.

Mengikut temubual terdahulu, album Anatomi ini genre rock & roll yang turut menyelitkan tentang perempuan dan cinta memuatkan 10 buah lagu  termasuk lagu 'Assalamualaikum' dan 'Sayang'.

Sumber & foto: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA VIDA MAHU BELANJA IKAN SIAKAP TAPI DITOLAK MANGSA

Semua sedia maklum mengenai isu hidangan ikan siakap yang dijual dengan harga mahal dimana ia mencecah lebih RM1,000 di sebuah restoran di Pulau Langkawi, Kedah, sehingga menjadi perbualan hangat netizen di laman sosial.

Bukan sahaja menarik perhatian pengguna media sosial, malah golongan selebriti turut terpanggil untuk berkongsi pandangan mengenai isu ini termasuklah usahawan kosmetik, Datuk Seri Vida. Simpati dengan nasib seorang wanita yang mendakwa tertipu, Vida atau nama sebenar Hasmiza Othman, 50, menyatakan hasrat membayar semula harga hidangan ikan siakap kepada mangsa.

"Saya ada baca kisah ikan siakap viral, saya rasa terpanggil untuk saya belanja atau bayar balik harga ikan siakap yang telah dibayar oleh keluarga tersebut. Saya terpanggil sebab saya memang suka ikan siakap... saya sensitif isu ikan siakap, saya hantu siakap.

"Saya bukan nak cari viral tapi sebab saya memang di Langkawi jadi biarlah saya belanja. Saya tak boleh dengar fasal ikan siakap, jangan buat lepas ini orang tak boleh makan ikan siakap! Saya tak nak ada orang teraniaya," katanya.

Klik untuk gambar besar

Vida memaklumkan mengenai niatnya itu semasa siaran langsung di laman Instagram bersama seorang wanita yang mendakwa dirinya mangsa penipuan sebuah restoran di pulau peranginan itu.

Sebelum ini, wanita dikenali sebagai Niena meluahkan rasa berang apabila mengetahui bil hidangan mencecah RM 1,738.70 semasa dia dan keluarga makan di sebuah restoran terapung pada 3 November lalu.

Berhubung tawaran Vida, Niena bagaimanapun mengucapkan terima kasih namun menolak dan memberitahu niatnya berkongsi mengenai hal ini kerana enggan situasi sama berlaku kepada individu lain.

"Bukan kami nak sombong untuk tak menerima pelawaan Datuk tetapi Alhamdulillah rezeki kami masih ada... kami cuma kecewa dengan etika peniaga tersebut kerana tidak telus. Saya dan rakan-rakan lain sudah sepakat, jika Datuk masih nak berikan wang tersebut, sebaik-baiknya salurkan kepada individu lain atau bantu peniaga-peniaga kecil di Langkawi.

"Kepada peniaga, berniagalah dengan telus kerana Allah SWT. Janganlah aniaya pelanggan. Kes ini kami ketengahkan supaya tiada lagi yang akan dianiaya oleh peniaga tersebut. Kami tiada niat pun nak viralkan hal ini," jelasnya.

Pada 4 November lalu, seorang pengguna Facebook dikenali Muhammad Faris Zulkarnain berkongsi rasa terkejut apabila dicaj sehingga RM1196.80 untuk sajian seekor ikan siakap. Isu ini menjadi lebih hangat apabila Niena pula tampil mengakui menjadi mangsa penganiayaan yang sama apabila bil hidangan di sebuah kedai lain di pulau itu turut mencecah RM 1738.70.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LUNA MAYA MEREMPIT NGAN HANJING..

Dah namanya artis Indonesia, pasti tak kisah dengan pelbagai kontroversi atau yang bertentangan dengan nilai agama. Tapi si Luna tengah buat apa ye ngan hanjing tu?? Merempit khot??(\__/)(='.'=)(")_(")myartis 2009


8 FOTO - SUASANA RESEPSI FARAH NABILAH & SUAMI BERKONSEP ELEGAN

Selamat diijabkabulkan pada 20 Disember lalu, pelakon Farah Nabilah dan suaminya, Mohamed Amirul Yunus telah diraikan dalam satu majlis resepsi yang berkonsepkan elegan yang diadakan di Four Seasons Hotel, Kuala Lumpur, pada Ahad lalu.

Gambar-gambar sekitar majlis tersebut dikongsikan oleh pelakon drama bersiri 'Titian Cinta' ini menerusi akaun media sosial Instagram miliknya. Melihat gambar yang dikongsikan, aktres berusia 27 tahun ini kelihatan sangat anggun dan jelita apabila mengenakan gaun kembang putih gading.

Sekadar informasi, Farah atau nama penuhnya Farah Nabilah Saipuddin telah sah bergelar isteri kepada Amirul dengan sekali lafaz. Dalam majlis akad nikah tersebut, Farah telah menerima wang mas kahwin sebanyak RM1,000 serta tujuh dulang hantaran berbalas tujuh.

Klik untuk gambar besar

www.myartis.com / Sumber & foto: Media Hiburan  & Instagram Farah Nabilah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEDAH WAJAH SUSPEK SEBENAR - FARID AMBIL TINDAKAN 'KAKI KUDIS'

Pelakon Datuk Farid Kamil, 36, dalam sidang media khas di Shah Alam, Selangor semalam telah tampil memberikan penjelasan tentang tuduhan penyalahgunaan dadah dan insiden mencederakan pegawai polis yang berlaku sekitar awal Januari lalu.

Dalam sidang media tersebut, Farid mendedahkan dua individu dalam laporan polis dibuatnya yang dipercayai meletakan dadah dalam minumannya sebelum ini bukanlah Ahmad Tajuddin (Taj Innuendo) dan Ahmad Fairuz (Osh) dari kumpulan nasyid Firdaus.

Sebaliknya, dua individu berkenaan merupakan orang dalam industri hiburan yang mempunyai nama serupa dengan dua individu tersebut yang mendakwa sebagai kerabat diraja Johor dan Kedah.

"Saya menyebut nama iaitu Osh dan Taj iaitu manager artis dan penyanyi dalam laporan saya tapi agak memeranjatkan apabila dua orang individu yang disiasat adalah orang yang lain

Klik untuk gambar besar

"Malam sebelum saya ditahan polis ada dua individu yang saya tidak pernah jumpa sebelum ini memperkenalkan diri mereka sebagai kerabat diraja Kedah dan Johor. Mereka menggunakan dadah jenis semburan yang dipercayai belum dikesan oleh pihak polis.

"Kedua-dua individu ini cuba untuk menjatuhkan reputasi dan kerjaya saya. Saya pernah bertemu dengan kedua-dua kerabat berkenaan suatu ketika dahulu dan kami berjumpa semula pada malam kejadian.

"Kemudian saya langsung tidak sedar apa yang berlaku kepada saya sehingga awal pagi hari ketiga di dalam lokap.

"Namun, dua selebriti yang pernah dikaitkan dengan kes ini (Taj Innuendo & Osh Firdaus) bukan orang yang saya dimaksudkan," jelas Farid yang menegaskan kedua-dua selebriti yang pernah dipanggil pihak berkuasa untuk memberikan kenyataan sebelum ini bukan individu sama yang dijumpai pada malam kejadian.

Sebelum ini, Farid membuat laporan polis mendakwa tiga rakan artis memasukkan bahan terlarang ke dalam minumannya hingga mendorong dia bertindak ganas dalam sebuah balas polis bulan lalu.

Pendedahan Farid membawa penahanan Soffi Jikan yang didapai positif dadah ketika hadir memberi keterangan berhubung kes itu pada 6 Februari lalu. Bagaimanapun, siasatan masih dijalankan.

Pelakon 'Lafazkan Kalimah Cintamu' itu berkata, dia sudah memberikan maklumat serta gambar sebenar individu berkenaan, namun agak kecewa apabila mendapati dua orang yang dipanggil itu bukan individu dimaksudkan.

Dalam pada itu, Farid turut menuntut keadilan dan mendakwa dia dipukul oleh 11 anggota polis berpakaian preman pada malam ketiga dia ditahan. Katanya, perkara itu berlaku kira-kira pukul 2 pagi dalam keadaan lampu ditutup.

"Kira-kira pukul 2 pagi lampu tiba-tiba ditutup dan saya terdengar bunyi tapak kaki datang berhampiran dan lampu terbuka semua. Saya kemudian dipakaian baju berwarna putih dan tidak boleh bergerak dan lampu ditutup semula.

"Saya nampak tiga orang di atas kepala dan kiri dan kanan saya. Masa itu saya fikir matilah saya dan kesan darah banyak di baju kerana luka di dahi. Saya kemudian dibawa ke Pusat Perubatan Universiti Melaya (PPUM)," tuturnya.

Dia sudah membuat laporan terhadap perkara itu selepas dibebaskan dari tahanan reman. Bagaimanapun Farid berkata, maklum balas yang diterima dari pihak polis mengecewakan.

Sementara itu, dalam kes berbeza, Farid menerusi peguamnya Faizul Mohd Nasir memberitahu sudah menghantar notis tuntutan terhadap pihak produksi sebuah drama yang dianggap lalai dan tidak menjaga keselamatannya sebagai seorang pelakon.

Faizul berkata, anak guamnya itu mengalami kudis dan kecederaan teruk pada bahagian kaki akibat penggunaan air kotor dalam sebuah babak drama berkenaan.

"Tindakan produksi tidak menggunakan air bersih dan pakaian keselamatan yang sepatutnya ketika babak aksi lasak meletakkan nyawa anak guam saya dalam bahaya.

"Namun beliau telah melakukan tugas secara profesional walaupun mengalami kecederaan serius menyebabkan dia tidak boleh memakai seluar selama 10 hari," ujarnya.

Katanya, tuntutan itu adalah atas faktor produksi berkenaan telah menyebabkan aset Farid sebagai seorang pelakon terjejas.

"Notis sudah diserahkan dan akan berbincang tentang perkara selanjutnya. Jika mahu menyelesaikan di luar mahkamah kita boleh berbincang.

"Tanggungjawab produksi untuk menjadi wajah dan tubuh badan pelakon agar tidak terjejas dan rosak yang boleh mengakibatkan kerugian kepda pelakon berkenaan," tuturnya.

Perkara itu juga sudah dilaporkan kepada Presiden Persatuan Seniman Malaysia (Seniman) Zed Zaidi.

Pada 11 Januari lalu, Farid hadir ke Balai Polis Kota Damansara bersama seorang rakan untuk membuat laporan berhubung kes kemalangan jalan raya.

Bagaimanapun ketika ditanya mengenai tujuan laporan ingin dibuat, Farid menunjukkan mesej aplikasi Whatsapp berbunyi '300 artis hutang ah long'.

Farid tiba-tiba bertukar berang sebelum menampar anggota polis berkenaan yang turut disaksikan oleh seorang anggota lain dan tiga orang awam. Ujian saringan air kencing juga mendapati Farid positif dadah jenis ganja.

Pelakon itu telah ditahan dan disiasat mengikut Seksyen 90 Akta Polis 1967 kerana berkelakuan tidak senonoh di balai polis serta Seksyen 323 Kanun Keseksaan kerana perlakuan yang menyebabkan kecederaan.

Selain itu, Farid juga direman mengikut Seksyen 90 Akta Polis,  Seksyen 15(1) (a) Akta Dadah Berbahaya 1952 dan Seksyen 353 Kanun Keseksaan.

www.myartis.com / Sumber: mStar & Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KERACUNAN MAKANAN - ELVINA CEMAS KANDUNGAN TAK BERGERAK

"Semalam bayi dalam kandungan saya tidak bergerak satu hari selepas saya keracunan makanan. Selepas buat pemeriksaan, doktor beritahu badan saya kurang air dan muntah-muntah.

"Saya risau sangat kerana itu pertama kali saya tidak rasa bayi ini bergerak dan perasaan sangat takut sepanjang dalam perjalanan ke hospital saya hanya berdoa agar semua selamat," ujar pelakon Elvina Mohamad.

Mula dikenali ramai melalui watak Dayana dalam 'Drama Cinta Si Wedding Planner', Elvina mengakui cemas apabila bayi dalam kandungannya yang kini berusia tiga bulan tidak bergerak selepas dia mengalami keracunan makanan pada Sabtu.

Elvina atau nama sebenarnya Norzalina Mohamad, 23, berkata perkara itu berlaku ketika dia dan suami berada di Melaka atas urusan kerja.

Bagaimanapun, Elvina bersyukur, apabila doktor mengesahkan bayi dalam kandungannya itu berada dalam keadaan baik.

Klik untuk gambar besar

Dalam pada itu, pelakon 'Isteri Untuk Diiktiraf' ini berkata, doktor menasihatkan agar dia tidak melakukan kerja-kerja berat yang boleh menjejaskan kandungannya.

Tambahnya, dia juga akan berehat daripada bidang lakonan sehingga selepas bersalin atas permintaan suami.

"Alhamdulillah bayi selamat dan doktor nasihatkan agar saya tidak banyak berjalan kerana kandungan masih belum kuat. Sekarang juga saya sudah berehat sementara daripada lakonan sehingga selamat bersalin nanti.

"Ini bayi pertama jadi saya bimbang dan takut kalau apa-apa berlaku," katanya yang berkahwin dengan Datuk Mohd Haniff, 32, pada 18 Mac lalu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


CICO BUKAN DISIHIR TETAPI DIRACUN - UJI RASHID BUKA CERITA SELEPAS 3 TAHUN

"Buat pertama kali saya mendedahkan perkara ini secara terbuka. Terdapat pelbagai versi cerita dan desas- desus mengenai keadaan anak saya.  Sebenarnya Cico bukanlah disihir tetapi diracun oleh rakan-rakannya. Menurut doktor beberapa jenis racun telah dicampur ke dalam gelas minumannya.

"Racun yang diberi itu sebenarnya boleh membunuh dalam masa empat jam, tetapi dengan kuasa Allah SWT, Cico masih diberikan umur yang panjang sampai hari ini," tutur biduanita Uji Rashid, yang akhirnya membuat pendedahan ekslusif mengenai kisah malang yang menimpa pelakon Cico Harahap, 41, selepas kira-kira tiga tahun menyimpan rahsia penyakit misteri yang dihadapi anaknya itu.

Menerusi program Telekung Talk yang merungkai topik Jawapan atau Ujian? yang bersiaran selama 1 jam di platform Facebook rasmi Muhayya Momentum dan serentak di akaun peribadi Datuk Dr Prof Muhaya jam 5 petang semalam (Khamis), bintang yang sinonim dengan lagu Semakin Hari Semakin Sayang itu mengesahkan bahawa Cico bukanlah disihir.

Sebaliknya, Uji mendakwa Cico telah diracun oleh sekumpulan kawan ketika menghadiri sebuah majlis hari jadi tidak lama dulu. Tambah Uji lagi, melalui cerita yang disampaikan kepadanya, Cico dikatakan rebah sebaik minum minuman itu dan ditinggalkan tanpa bantuan dan hingga kini, beliau tidak tahu siapa yang menghantar anaknya pulang ke rumah.

"Saya masih ingat Cico muntah-muntah dan wajahnya dipenuhi darah. Berhari-hari dia terlantar sakit di atas katil. Masa itu saya hanya berserah dan memohon petunjuk daripada Allah SWT.

"Satu hari Cico bangun tetapi dia hanya diam apabila ditanya. Dia tidak kenal saya mahupun anaknya sendiri. Bila ditanya doktor siapa nama, dia jawab Pikee.

Klik untuk gambar besar

"Saya difahamkan racun itu memberikan kesan terhadap otak, organ dalaman dan kotak suaranya. Walau apapun, saya bersyukur Cico sudah semakin pulih, meskipun dia kini mengalami masalah pertuturan, tidak lagi mampu membaca dan menulis dengan baik," katanya.

Sepanjang tiga tahun mengharapkan agar Cico segera sembuh, banyak perkara memilukan terjadi. Antaranya, Cico tidak lagi mampu bekerja dan Uji sendiri terpaksa menolak tawaran menyanyi kerana terpaksa menjaga anaknya itu.

"Hidup kami memang susah, hanya SWT sahaja yang tahu. Saya, Cico dan cucu, Rindu, pernah dihalau dari rumah sewa dalam keadaan sehelai sepinggang. Kami terpaksa menginap di hotel bajet selama berbulan-bulan.

"Namun ada seorang peminat yang baik hati memberi kami tempat berteduh. Bagaimanapun tahun lalu, atas bantuan Kementerian Kesejahteraan Bandar, Perumahan dan Kerajaan Tempatan, kami ditempatkan di Projek Perumahan Rakyat (PPR)," katanya.

Meski dugaan yang menimpanya tidak tertanggung, namun beliau percaya berkat menjaga arwah ibunya, ia banyak membantunya menghadapi saat sukar ini.Sementara itu, Datuk Dr Prof Muhaya yang juga kelihatan sebak mendengar cerita Uji, merungkai topik "jawapan atau ujian" agar orang ramai sentiasa positif dalam mengharungi dugaan hidup.

"Perkongsian dari seorang ahli sufi, pesanan daripada sorang wali Allah SWT, meminta kita melakukan dua perkara di mana setiap hari kita perlu membaca dan berkaca. Membaca maksudnya di sini melihat keluar kehidupan orang lain. Satu lagi berkaca, di mana ahli sufi mengatakan seorang mukmin itu cerminan kepada mukmin yang lain.

"Kita membaca melihat kehidupan orang lain dan berkaca melihat diri sendiri yang kita panggil introspeksi diri. Apabila kita ada masalah banyak orang akan membaca. Saya jadi macam begini sebab orang ini atau kita panggil mangsa kehidupan.

"Dari segi saintifiknya siapa berada dalam keadaan ini, mereka berada zon sengsara. Cara untuk kita naik ke zon yang atas, kita haruslah berkaca diri di mana kita menerima ujian ini kerana takdir Allah SWT yang sudah tertulis di dalam Luh Mahfuz.

"Kita diberi dua kelebihan boleh melihat dengan mata nafsu dan mata hati. Jika dengan mata nafsu, kita akan merungut dan menyalahkan keadaan. Mata hati pula MasyaAllah, kita berdoa bagaimana ujian ini membuatkan kita lebih dekat pada Allah SWT dan berakhlak baik kepadaNya," ujarnya.

Prof Muhaya menambah, apabila seseorang melangkah momen taubat, bersyukur, sabar, redha, mereka telah mencapai tahap lebih tinggi. Maka masa itu kita dapat mempertingkatkan garis sengsara kepada biasa, seterusnya produktif kepada luar biasa.

"Justeru itu bagi sesiapa yang menghadapi apa sahaja masalah anda perlu mengatasinya dengan mendekatkan diri kepada Allah SWT," katanya.

www.myartis.com / Sumber: Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HATTAN TERKILAN - HILANG 6 SAUDARA AKIBAT NAHAS MH17

Hati mana yang tidak sayu dan terkilan apabila antara mangsa nahas kapal terbang MAS MH17 yang terhempas di timur Ukraine pada 17 Julai lalu adalah dua ahli keluarga sekaligus, termasuk suami dan tiga anak yang merupakan saudara penyanyi Hattan.

"Walaupun jarang bertemu akibat kesibukan masing-masing, kami tetap ada pertalian dan mempunyai memori, terutama ketika berkumpul pada hari raya.

"Paling terkilan cara pemergian mereka sangat tragis tanpa ada sebarang tanda atau petunjuk," ujar Hattan

Untuk info, dalam tragedi itu, Hattan kehilangan sepupunya, Dora Shahila Kassim yang juga seorang ketua pramugari MH17 dan juga saudara terdekatnya, Sherliza Zaini bersama suami warganegara Belanda serta tiga anak mereka.

Takziah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


14 GAMBAR - SUASANA MAJLIS BABY SHOWER ERIN MALEK

Setelah ramai artis kita mengadakan majlis baby shower, kini tiba giliran Erin Malek pula mengadakan majlis tersebut. Meskipun kelihatan sarat, namun Erin masih menawan dan mempunyai daya tarikan tersendiri.

Difahamkan, Erin bakal melahirkan anak sulungnya pada bulan ini.

Untuk info, majlis baby shower telah dibuat secara sederhana, dan ia telah dihadiri oleh keluarga dan kenalan rapat.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"KESEDIHAN TERBAYAR...." - SUFIAN BERSYUKUR 'DI MATAMU' KE AJL33

"Syukur dan gembira lagu ini layak dan harapan saya untuk membawa lagu ini ke pentas AJL 33 tercapai. Ia mungkin menjadi lagu sedih untuk rakyat Malaysia selepas apa yang berlaku dan kehidupan sebenar saya sebelum ini.

"Kesedihan terbayar dan ia hikmah selepas apa yang berlaku dalam hidup saya," ujar penyanyi Sufian Suhaimi yang tidak menolak impak 'Di Matamu' menjadi punca lagu itu layak ke pentas Anugerah Juara Lagu 33 (AJL 33).

Sufian berkata, peristiwa yang terjadi dalam kehidupannya sehingga terhasilnya lagu berkenaan menjadikan Di Matamu sinonim sebagai lagu sedih rakyat Malaysia tahun ini.

Penyanyi yang popular dengan lagu 'Terakhir' ini ditemui selepas pengumuman 12 lagu layak ke AJL 33 yang bakal diadakan pada 3 Februari depan.

Lagu berkenaan merupakan ciptaan komposer Sirkhan dan Rinkarnaen, manakala lirik ditulis oleh Sufian.

Klik untuk gambar besar

Sufian melancarkan lagu Di Matamu selepas pertunangannya dengan pelakon Elfira Loy terputus di tangah jalan pada 18 Februari lalu.

Dalam pada itu, Sufian berkata, lagu yang dihasilkan dengan bersatu dengan kehidupan menjadikan lagu berkenaan istimewa dan mudah diterima masyarakat.

"Jika ia tiada kaitan dengan kehidupan sebenar saya Di Matamu mungkin menjadi hanya sebuah lagu sedih biasa.

"Saya rasa tak ramai penyanyi yang dapat peluang ini. Apabila lagu itu bersatu dengan kehidupan ia akan hidup apabila disampaikan," katanya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NUKILAN AMELINA UNDANG SEBAK: "ALONG MINTAK MAAF... ALONG TAU ALONG DAH KECEWAKAN HATI ABAH & MAK"

Bersempena dengan ulang tahun kelahiran arwah bapanya, Allahyarham Amir Sharipuddin Abdul Rauf pada 17 April nanti, penyanyi Amelina menerusi laman Instagram miliknya telah berkongsi satu nukilan istimewa.

Menerusi nukilan tersebut, Amelina atau nama sebenarnya, Norazlina akui sebagai anak dia tidak dapat lari daripada melakukan kesilapan. Dedahnya lagi, kesilapan yang pernah dilakukannya sebelum ini telah mengecewakan hati Allahyarham bapa serta seluruh ahli keluarganya.

"Surat untuk Abah. Abah, Selamat hari lahir in advance 17/4/1947 - 06/01 / 2009. Amir sharifuddin bin Abdul Rauf. Al fatihah. Abah, Along mintak maaf segala kesalahan Along. Along tau Along dah kecewakan hati Abah dan Mak.

Klik untuk gambar besar

"Along abaikan cita-cita Along dan keluarga. Along tinggalkan semuanya selama 15tahun. Along dah kecewakan harapan keluarga. Along lupa janji-janji Along pada Mak & Abah. Tapi itu bukan kehendak Along. Along tau apa yang Along buat dulu itu salah. Tapi Along TERBELENGGU dengan TAKDIR Along sendiri," tulisnya.

Setelah hampir 15 tahun ketiadaan arwah bapa tercinta, penyanyi kelahiran Negeri Sembilan ini sudah menerima ketentuan takdir Ilahi meski berat untuk dilalui.

Di samping memohon agar dirinya cekal dan tabah, penyanyi yang sinonim dengan lagu berjudul 'Asyik' ini memberitahu, arwah bapa sentiasa terpahat diingatan.

"Abah, sekarang Along dah pun terima apa yang patut Along terima dari perbuatan Along. Dan Along redha, Along tau Abah tetap sayang Along kan?
Mak selalu cakap Abah tak pernah lupa mendoakan Along masa Along tak ada dulu.

"Abah, doakan Along semoga kuat yer, doakan rezeki Along yer abah & doakan along terhindar dari fitnah dunia. Along nak Abah tau Along, Mak, Angah, Adik serta cucu-cucu Abah tak pernah lupakan Abah.

"Segala kasih sayang & pengorbanan Abah sentiasa di hati jadi kekuatan kami.Tenanglah Abah disana, doa kami sebagai penyambung kasih kita sekeluarga. Dari anakandamu. Norazlina Amir Sharipuddin," akhirinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'IDRIS' NAMA ANAK KEDUA SAM BUNKFACE

Menerusi satu hantaran di akaun Instagram, vokalis kumpulan Bunkface, Sam atau nama sebenarnya Shamsul Annuar Mohd Baharom telah mendedahkan nama anak keduanya, Idris.

Difahamkan ini, cahaya mata lelaki ini adalah hasil pekahwinan keduanya bersama Puteri Eifa Ezrin Mohd Kushairi.

"Salam Jumaat Humans!! Say hello to Idris Bin Shamsul Annuar #alhamdulillah #doakanyangbaikbaik," tulisnya menerusi satu hantaran di akaun Instagram miliknya.

Klik untuk gambar besar

Meninjau di ruangan komen, rata-rata peminat menitipkan ucapan tahniah kepada abang kepada pelakon Siti Saleha itu.

Sebelum ini, Sam pernah berkahwin dengan penerbit rancangan, Aida Azira Hussin pada 25 April 2015 dan dikurniakan seorang cahaya mata lelaki bernama Maleeq, 4 tahun. Namun, pasangan ini bercerai sekitar Januari 2019.

Selepas itu, Sam mendirikan rumah tangga buat kali kedua bersama Puteri Eifa Ezrin Mohd Kushairi pada 10 Disember 2020.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INSIDEN DISERANG - LUFYA SIFATKAN ADA HIKMAH SENDIRI, HUBUNGAN BEKAS SUAMI & ANAK KEMBALI BERTAUT

"Bagi saya ada hikmah di sebalik apa yang berlaku. Hubungan bekas suami dengan anak pun dah semakin rapat. Sebelum ini, dia jarang datang berjumpa anak. Semalam dia ada juga datang meluangkan masa bersama Haura. Bila tengok anak merengek-rengek tidak mahu bagi bapanya balik, dia pun faham yang anak perlukan dia.

"Masa anak cakap 'daddy tak ingat Haura, daddy tak sayang Haura, daddy sayang Haura masih kecil saja', terus dia menangis," kata pelakon Lufya Omar yang akui insiden diserang oleh seorang lelaki tidak dikenali yang ingin cuba menculik anak perempuannya iaitu Laana Haura pada petang Ahad lalu meninggalkan kesan trauma pada dirinya, namun tetap merasai hikmahnya.

Lufya atau Lufya Sheikh Omar, 37, berkata, disebabkan kejadian itu hubungan dengan bekas suami iaitu Dr Che Muhammad Hafiz Che Baharum kembali jernih sejak bercerai dua tahun lalu. Paling penting katanya, hubungan Dr Che Hafiz dengan anak mereka juga semakin rapat memandangkan jarang bertemu sebelum ini.

Dalam insiden mencemaskan itu, Lufya telah dipukul dengan sebatang kayu sehingga menyebabkan kecederaan pada wajah dan badannya. Susulan itu, Lufya sudah pun membuat laporan polis berhubung kejadian tersebut.

Berkongsi tentang keadaannya, Lufya berkata, meskipun masih berasa trauma dia tetap menguatkan semangat untuk meneruskan aktiviti harian termasuk kembali bekerja untuk melupakan insiden itu.

Klik untuk gambar besar

Bagaimanapun, dia tidak menyangka terkena serangan panik dan hampir pitam ketika menghadiri acara pembukaan kedai barangan bayi di Johor Bahru, baru-baru ini dan merasakan perlu lebih waktu untuk pulih daripada kejadian itu.

"Masa dalam tempoh nak pulih, saya ada menghadiri sebuah acara pembukaan Chicco di Johor Bahru dan waktu itu saya mengalami serangan panik secara tiba-tiba. Saya rasa nak muntah, badan berpeluh-peluh dan rasa nak pitam. Tapi saya terpaksa tahan sebab melibatkan kerja kerana tidak mahu timbulkan masalah lain. Sebab itu, saya gagahkan diri.

"Ingatkan tiada sebarang masalah, tapi rupa-rupanya diri saya belum pulih sepenuhnya daripada kejadian itu. Mungkin akan ambil masa untuk saya pulih dari segi mental. Saya baru sedar, saya macam ada rasa trauma dan panik apabila jumpa orang ramai," ujarnya.

Untuk makluman, Lufya mendirikan rumah tangga dengan Dr Che Hafiz pada 26 November 2016 dan dikurniakan anak perempuan, Laana Haura yang kini berusia lima tahun. Bagaimanapun pasangan itu bercerai pada 17 Jun 2020 di Mahkamah Rendah Syariah Daerah Petaling, Shah Alam, Selangor.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"CAKAP SALAH, TAK CAKAP PUN SALAH" - CHEF WAN

Siapa yang tidak mengenali Datuk Redzuawan Ismail atau lebih dikenali sebagai Chef Wan, 57, yang bukan sahaja pakar dalam bidang masakan malah sangat lantang di laman sosial.

Pernah beberapa kali terpalit dengan beberapa kontroversi namun ia tidak pernah menjadi penghalang buat Chef Wan.

Semalam Chef Wan telah memuat naik gambar makanan berupa pasta. Apa yang menarik perhatian kami ialah teguran beliau melalui kapsyen gambar terbabit.

Gambar yang dimuat naik oleh Chef Wan ini mendapat perhatian ramai malah sangat bersetuju dengan apa yang diperkatakannya.

"Main course was pasta with tomato, clams and fresh Basil naturally semua nya Halal incase ada yg tak tahu apa Clams tu pi google dahulu.

"Lagi satu sifat suka tanya 2 hotel i duduk satu mlm berapa ni these days u go to the website hotel itu dah boleh tengok all the room rates.Its all there.

"Nanti lebih2 cerita pasal harga pulak ada yg try to judge me by saying " I am showing off pulak" i have seen it before several times and i have deleted and block those people.

"Its terrible cakap salah tak cakap pun salah. At times jika org tu ada depan saya la rasa nya tak tampar saja mulut dia tu sekali for being so stupid making such remark yg saya ni suka menunjuk nunjuk.

"Ada yg sanggup tambah "Ala bukan u seorang travel aja tahu semua itu" Eh nak meroyan apa hal. Perangai PHD manusia ini tak habis2..so i blocked them semua.

"This is a place where we shared our travel and daily journey.Bring a TV host this is my job. If your eyes suddenly become green then its not my problem. Its your problem.
All u need to do is unfriend me.

"Daripada sakit jantung mampus cepat esok dan dosa asyik mengata kan orang tak sudah bail la get out of here.

"People are just sometime so stupid and forget that once u put yr comments here the whole world is reading it and baik or buruk does reflect your true intention and character.

"If u cant hold your lidah then dont follow. Please get a life for yourself and learn to be happy and respectful of others instead of constantly ber buruk sangka.

"Sikap kita tu kena ubah apa tah lagi perangai PHD to others. No doubt tak berkudis comments itu but kita tak nak org lain juga terpengaruhi dgn sikap yg its ok to judge or ask things that menyakit kan hati org lain.

"Dah penyakit tu ada pada diri kita biar kita mati dgn nya. Jangan di merebak kan wabak PHD itu. Thank god saya ni jenis boleh bersuara lantang and say that infront of yr faces. If u are not happy its not my problem," tulis Chef Wan di laman IGnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MASUK HOSPITAL - JANNA NICK TETAP TERUSKAN LATIHAN  TEATER

Akibat jangkitan bakteria selepas mengalami demam panas sejak empat hari lalu, pelakon dan pengacara Janna Nick, 24, telah dimasukkan ke hospital. Pembantu peribadinya, Sakinah ketika dihubungi berkata, Janna masih diberikan rehat.

"Janna bukan saja demam, tapi dia turut mengalami muntah-muntah. Apabila ke hospital, doktor sahkan dia terkena jangkitan bakteria. Alhamdulillah, sejak dimasukkan ke hospital semalam, keadaannya beransur baik. Selera makan pun sudah ada, cuma dia perlu berehat di hospital. Kalau semuanya okay, mungkin hari ini sudah boleh keluar. Sebab esok sudah bermula pementasan Teater 'Siti Di Alam Fantasi'," katanya.

Sakinah berkata, Janna tetap meneruskan latihan teater walaupun dalam keadaan kurang sihat: "Walaupun demam, dia tetap datang latihan. Mungkin sebab itu badannya semakin lemah. Apa pun, terima kasih kepada semua peminat yang tidak putus-putus berdoa,” katanya.

Pementasan 'Siti Di Alam Fantasi' bermula 21 hingga 26 November ini di Panggung Sari, Istana Budaya, Kuala Lumpur. Turut berlakon ialah Johan Raja Lawak, Abam Bocey, Issey Fazlisham, Fizo Omar, Datin Paduka Umie Aida, Datuk Ziela Jalil, Erma Fatima, Ozlynn Waty dan Isma Halil.

Klik untuk gambar besar

www.myartis.com / Sumber & foto: Harian Metro & Instagram Janna Nick

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIBENAR KELUAR HOSPITAL - ISTERI SHUKRI YAHAYA MASIH LEMAH

"Alhamdulillah, dia sudah dibenarkan pulang empat hari lalu selepas lapan hari berada di hospital kerana jangkitan kencing tikus.

"Tapi keadaan dia masih lemah dan hilang semangat, nasib baik keluarga kami dekat dan ibu banyak membantu menjaga isteri dan anak saya," kata pelakon Shukri Yahaya mengenai keadaan terkini isterinya, Tya Adnan.

Sebelum ini, isteri Shukri dimasukan ke sebuah pusat perubatan selepas dijangkiti virus leptospirosis atau kencing tikus pada 28 Mac lalu.

Klik untuk gambar besar

Shukri berkahwin dengan Tya atau nama sebenarnya Siti Nurfatihah Ahmad Adnan, 25, pada 20 November 2015 dan dikurniakan seorang cahaya mata iaitu Aaira Ameena yang kini berusia tujuh bulan.

Dalam pada itu, Shukri berkata, ia merupakan kali pertama dia berhadapan situsi cemas dan bimbang dengan keadaan tersebut sepanjang lapan hari isterinya ditahan.

"Pada awalnya dia mengalami demam selama 10 hari dan kami sudah pergi empat buah klinik tapi tetap tidak baik, jadi saya bawa dia ke hospital pula.

"Selepas itu doktor mengesahkan dia terkena jangkitan kencing tikus. Perasaan saya cukup bimbang kerana penyakit itu bahaya dan boleh membawa maut," ujarnya.

Sementara itu, ditanya tentang punca jangkitan, pelakon drama '7 Hari Mencintaiku' ini berkata, dia kurang pasti bagaimana ia boleh berlaku.

"Saya tidak tahu punca daripada mana (jangkitan) kerana Tya jarang keluar rumah, kami selalu makan di gerai-gerai tapi yang pelik kenapa pula dia seorang sahaja yang terkena kerana saya juga makan apa yang dia makan," jelasnya.

Sumber: mStar

Foto: Shukri Yahaya IG & Tya Adnan IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ISU PERSENDA PM: "BERAPA LAMA NAK DERA, NAJIP DAH MINTA MAAF" - AZNIL

Memandangkan selebriti dari Singapura, Najip Ali sudah pun meminta maaf dan menyesali perbuatannya, pengacara terkenal, Datuk Aznil Hj Nawawi, meminta semua pihak supaya tidak lagi mengungkit kisah kontroversi membabitkan bekas juri Maharaja Lawak Mega 2017 (MLM 2017) itu.

Mengaku melihat insiden itu dari sudut positif, Aznil turut meminta orang ramai supaya menganggap apa yang berlaku sebagai pengajaran kepada semua pihak, dengan harapan perkara sama tidak lagi berulang.

"Saya bukannya hendak membela dia (Najip), tetapi saya melihat situasi itu dari perspektif yang cukup luas. Kalau Najip tidak berbuat salah, kita tak akan dapat belajar.

Klik untuk gambar besar

"Kesilapan yang dibuat Najip itu sekurang-kurangnya boleh dijadikan contoh supaya kita semua tidak melakukan perkara sama pada masa akan datang.

"Berapa lama kita harus mendera dirinya? Dia buat salah dan meminta maaf, ia satu perbuatan yang sangat murni. Kita pula, apabila orang minta maaf, kenalah maafkan dan teruskan kehidupan seperti biasa.

"Kita kena didik masyarakat dengan adab yang betul supaya masing-masing boleh belajar daripadanya dan bukannya mengelirukan mereka," kata Aznil ketika ditemui media pada majlis pelancaran #bazaarpaknil.

Aznil turut menafikan dakwaan kononnya perkataan 'batu api' yang digunakannya ketika membicarakan isu itu di laman sosial sebagai merujuk kepada pihak tertentu.

"Perkataan itu ditujukan kepada mereka yang gemar menulis komen negatif di laman sosial saya. Mereka bukan saja tidak boleh nak berganjak daripada isu itu, malah cuba melaga-lagakan pula saya dengan Najip," ujarnya yang mengambil alih tugas personaliti Singapura itu sebagai juri tetap program berkenaan, Jumaat lalu.

Menerusi program OK Chope! terbitan Channel 5 milik Mediacorp Singapura, penghujung Mac lalu, Najip bersama beberapa selebriti lain seperti Mike Kasem, Rishi Budhrani dan Sam See didakwa mempersenda Perdana Menteri Malaysia, Datuk Seri Najib Razak, secara terbuka.

Ekoran daripada itu, pelbagai pihak termasuk netizen dan Persatuan Seniman Malaysia (SENIMAN) mengecam tindakan mereka.

Sumber: Berita Harian

Foto: Aznil Hj Nawawi IG & Zed Zaidi IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


NASIB ANAK ANGKAT - SAJAT BIMBANG JIKA MEREKA DIBULI GARA-GARA DIRINYA

"Adik abang, Ummi risau pasal adik dan abang. Ummi tak nak adik dan abang kena buli macam Ummi kerana Ummi, itu anak siapa... Ummi memikir sangat-sangat hal ini. Ummi risau abang dan adik diejek, dikata disebabkan Ummi. Maafkan Ummi abang dan adik.

"Ummi sedih bila jadi macam ini, Ummi sayang abang dan adik, maafkan kalau Ummi tak sempurna," demikianlah luah usahawan kosmetik Sajat menerusi satu hantaran yang dimuat naik di Instagram Story miliknya.

Sajat atau nama sebenarnya Muhammad Sajjad Kamaruzzaman telah meluahkan rasa bimbang akan nasib yang bakal menimpa dua orang anak angkatnya yang kini sedang membesar bersamanya.

Klik untuk gambar besar

Menurut Sajat, sebolehnya dia tidak mahu anak-anak angkatnya itu terpalit menjadi mangsa keadaan hanya kerana mereka dibesarkan oleh dirinya yang sering menjadi mangsa cercaan.

Dalam entri berkenaan, Sajat berkongsi gambar sepasang anak angkatnya yang diberi nama Syahmi dan Syaza yang kini menginjak usia lima tahun.

Pada masa sama, Sajat turut meninggalkan pesanan kepada kedua-dua anak angkatnya itu agar membesar menjadi insan yang sentiasa menghormati orang lain.

"Buat anakku yang kucintai, Ummi harap anak Ummi besar jadilah anak yang sentiasa menghormati semua orang. Tak kira sesiapapun sayang. Hormatilah sebanyak mana pun," tuturnya.

Baru-baru ini, Sajat telah mencuri tumpuan ramai apabila berdepan pertuduhan di Mahkamah Tinggi Syariah Shah Alam, Selangor ekoran dakwaan salah laku berpakaian menyerupai wanita dalam sebuah majlis keagamaan.

www.myartis.com / Sumber & foto: Astro Gempak & Instagram Sajat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IBU DIKECAM DEDAH WANG HANTARAN - ELFIRA LOY PUTUS ASA

Bapa pelakon Elfira Loy sebelum ini tegas meminta penyanyi Sufian Suhaimi tidak memanjangkan isu putus tunang, namun kini ibu Elfira pula yang panjang lebar meluahkan rasa tidak puas hati, sekaligus mengiyakan andaian orang ramai berhubung wang hantaran sebagai punca.

Bagai membuka pekung didada, Elfira tetap mempertahankan kenyataan ibunya di media sosial biarpun ramai mengkritik sikap ibunya yang dilihat masih tidak 'move on'. Menerusi Instagram pula, Elfira meluahkan rasa putus asa.

Tidak pasti luahan itu ditujukan kepada peminat atau keluarganya sendiri namun ia jelas menunjukkan Elfira sudah penat melayan spekulasi mengenai isu pertunangannya yang masih menjadi perbalahan ramai.

Baru-baru ini melalui akaun Twitter dylawok, beberapa screenshot yang didakwa adalah dari ibu Elfira sendiri telah dikongsikan.

Klik untuk gambar besar

Menerusi Insta Story, ibu Elfira ada menulis seolah menyindir Sufian mengenai wang hantaran yang tidak mampu ditunaikannya walaupun sebelum ini perkara tersebut sudah dinafikan oleh penyanyi lagu 'Terakhir'itu sendiri.

Selain itu, ibunya juga ada menyebut mengenai sejarah Sufian sebelum ini yang pernah tinggalkan wanita lain sebelum mengambil anaknya.

Tidak tahu bila perkara ini akan berakhir, namun jika benar apa yang ditulis untuk pihak yang didakwa sebagai ibu Elfira tersebut, sedikit sebanyak perkara ini bagai membuka sedikit demi sedikit apa sebenarnya yang menjadi punca perpisahan pasangan ini.

Sehingga kini, pihak keluarga Sufian masih belum dilihat mengeluarkan sebarang kenyataan berkaitan perkara yang terjadi.

Moga perkara ini dapat diselesaikan dengan pantas tanpa perlu memanjangkan lagi kisah yang sebelum ini sememangnya tidak diketahui ramai.

Rasanya hal ini tidak akan berpanjangan kalau kedua pihak tidak terus meluahkan kenyataan di media sosial.

Sebagai orang tua yang mempunyai anak selebriti pasti segalanya diperhatikan. Jika tidak mahu peminat 'membawang' kena berhati-hati apabila berkata-kata.

www.myartis.com / Sumber: @dylawok

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SAH PEREMPUAN - ALIF SATAR TAK SABAR NAK TIMANG BABY

Berita gembira buat peminat Alif Satar apabila isteri penyanyi dan pengacara itu Sha Dila Halid bakal menimang anak perempuan. Ia disahkan oleh doktor apabila satu imbasan telah dilakukan baru-baru ini.

"Hey baby girl, i can't wait to kiss and sniff you.. hurry up already!

"Just started buying slowly.. M telling ya, there's alot of stuff to buy," demikian tulis Alif menerusi Instagramnya.

Klik gambar untuk size besar

Manakala isterinya Shad pula berkata, dia selalu terjaga daripada tidur apabila baby dalam kandungan menendang perutnya.

"The most amazing feeling, masyaAllah.. and we also realised today, that mommy here put on a 'few' pounds!! Alhamdulillah," tulis Shad yang berkahwin dengan Alif pada 15 September tahun lalu.

Tahniah diucapkan!

Imej imbasan bayi yang dilakukan

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


RAMAI DOAKAN ZULIN NAIK PELAMIN GARA-GARA GAMBAR ALA PRA-PERKAHWINAN

"Semoga dikuatkan jodoh sehingga ke jenjang pelamin dan kekal ke syurga," demikian tulis seorang pengikut pelakon Zulin Aziz di Instagram.

Malah pelakon Lufya Omar turut tidak ketinggalan meninggalkan komen mendoakan yang terbaik buat jodoh Zulin.

"Jodoh dah sampai. Pang kopang kopang kopang," komennya berseloroh.

Klik untuk gambar besar

Semuanya gara-gara Zulin atau nama sebenarnya Farah Azleenda Abdul Aziz, 32, berkongsi beberapa keping gambar memakai baju kurung bersama seorang jejaka dikenali sebagai Farhan Norzaini, yang menyarung baju-T kosong berwarna putih dan berkain pelekat.

Kapsyen pendeknya "doa yang baik-baik" berserta emoji berbentuk hati menarik perhatian ramai termasuk rakan selebriti. Mereka berdoa agar Zulin segera bertemu jodoh dengan lelaki tersebut.

Untuk makluman, tahun lalu, Zulin pernah menimbulkan tanda tanya ramai apabila berkongsi sekeping gambarnya yang menampakkan bahagian tangan seorang lelaki ketika sedang menikmati makan malam tanpa mendedahkan identiti lelaki berkenaan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FASHA SANDHA MINTA INDIVIDU BERHENTI MENYAMAR JADINYA DI BIGO, HANYA TUNJUK MUKA SEBELAH

Jika dahulu pengarah dan produser, Syamsul Yusof pernah berdepan dengan kejadian dimana ada pihak tidak bertanggungjawab menggunakan suaranya di aplikasi Bigo, terkini giliran pelakon Fasha Sandha pula yang mengalami perkara yang sama.

Bagi  mengelakkan kekeliruan dalam kalangan peminat,  Fasha  menjelaskan dia tidak pernah memiliki sebarang akaun di laman sembang, Bigo. Justeru itu, Fasha meminta individu yang menyamar menjadi dirinya segera menghentikan aktiviti tidak bertanggungjawab itu.

"Saya tiada Bigo dik. Tolong beritahu dia untuk hentikan penyamaran ya! Terima kasih," kata isteri kepada pelakon Aidil Aziz ini menjawab salah satu komen yang ditinggalkan pengikut di laman Instagram.

Klik untuk gambar besar

Menurut peminat itu, ada individu melakukan penyamaran di aplikasi sembang berkenaan dan mengaku dirinya sebagai Fasha Sandha. Individu berkenaan turut didakwa menggunakan nama dan foto pelakon filem 'Ada Apa Dengan Dosa' ini, sekaligus menimbulkan kekeliruan pengguna lain.

"Akak (Fasha) ada guna Bigo ke? Tadi dalam Bigo ada yang mengaku diri akak Fasha... nama dan gambar sama macam dalam Instagram. Tapi dia tunjuk muka sebelah sahaja, tak pakai tudung... harap-harap itu bukan akak Fasha," tanya seorang pengikut.

Untuk makluman, Bigo merupakan salah satu aplikasi sembang (live streaming) yang menjadi platform untuk pengguna bersiaran langsung bersama pengikut.

www.myartis.com / Sumber: Astro Gempak & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - BILA ZAHIDA RAFIK KINI 'BERBADAN SADO'

Sudah lama kita tak dengar cerita pelakon kacukan Melayu dan Pakistan, Zahida Mohamed Rafik yang pernah membintangi lebih daripada enam buah filem antaranya 'Senario', 'Mami Jarum', 'Mami Jarum Jr', 'Anak Mami The Movie' dan 'Kuliah Cinta' ini.

Menerusi laman Instagram, pelakon yang kurang aktif dalam bidang lakonan ini nampaknya lebih banyak meluangkan masa bersama teman-teman dan melakukan aktiviti senaman di Gym.

Jika dilihat melalui gambar terbaru, penampilan Zahida nampak lebih anggun dan seksi dengan tubuh yang agak tegap atau sado.

Untuk makluman, Zahida juga memiliki syarikat produksi Chilli Picture dan telah menerbitkan sebuah filem secara usaha sama dengan sebuah syarikat produksi Indonesia Nobel Benchmark Sdn. Bhd pada tahun 2009.

Klik untuk gambar besar

Ruangan komen dihujani dengan peminat yang memuji badan dan imej barunya itu. Terdahulu, Zahida pernah mencetuskan kontroversi melibatkan nama VIP dan tidak kurang juga isu mengenai wajahnya pakai Botox.

Jom kita lihat bentuk tubuh Zahida masa kini yang telah dimuatnaik oleh beliau sendiri di media sosial.

www.myartis.com / Sumber: Media Hiburan & Zahida Rafik IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"SAY BYE2 LONG CURLY HAIR..." - KEMBAR ZIZIE DIPUJI, PERSIS KOREA

"SAY BYE2 TO THEIR LONG CURLY HAIR. @zac_zeke. I know, many of u wouldn't agree with me but hey, hair will grow back right? Rambut diaorg dah pun pendek as I post these pictures. Will show it to u guys soon. Stay tuned!

"Aadam Aaleph @zac_zeke with their 2020 hairstyle!. I personally LOVE it!!!
How about you?. #newlook #forachange #gentlemenstyle," demikianlah tulis pelakon Datin Seri Zizie Izette menerusi laman Instagram miliknya.

Ramai peminat yang memuji penampilan baru anak pasangan kembar lelaki Zizie yang telah dipotong pendek rambut kerinting cech bahu mereka baru-baru ini. Malah, beberapa keping foto sebelum dan selepas kedua-dua anaknya itu turut dikongsikan Zizie.

Klik untuk gambar besar

Lalu, foto terkini anak kembar Zizie itu sekaligus menerima ribuan komen termasuk rakan selebriti yang memuji mereka yang kelihatan kacak, persis kanak-kanak Korea. Untuk rekod, Zizie mendirikan rumah tangga dengan Datuk Seri Bung Moktar Radin pad Disember 2009.

Hasil perkahwinan itu, mereka dikurniakan kembar lelaki berusia tiga tahun iaitu Aadam Zac Izette dan Aaleph Zeke Izette, serta anak perempuan, Aalisa Bele Izette yang kini berusia 11 bulan. Pasangan itu turut mempunyai dua anak angkat iaitu Nayla Nurjenna, 4, dan Aaric Zayn Izette, dua tahun.

www.myartis.com / Sumber & foto: Media Hiburan & Instagram Zizie Izette

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::